Πέθανε ο σύζυγος της Δέσποινας Μοιραράκη, Γιάννης Κοντούλης - TheNewspaper.gr\n-179 min. ago-Ζημιές σε αυτοκίνητα και σπίτια καταγγέλουν οι κάτοικοι των Παλαιών - Ανοιχτή αντιπαράθεση με την Εστίαση\n-179 min. ago-Αμβλώσεις: Ενώσεις και φορείς δημιουργούν «καταφύγια» στις ΗΠΑ που εγγυώνται το δικαίωμα στις επεμβάσεις\n-174 min. ago-«Το μονοπάτι της αισιοδοξίας» δημιουργούν στη Γορίτσα οι Ενεργοί Πολίτες Βόλου\n-170 min. ago-Χρ. Τριαντόπουλος: 21 εκατ. ευρώ μέσω του Υπουργείου Εσωτερικών προς τον Δήμο Νοτίου Πηλίου την τελευταία τριετία\n-169 min. ago-Τραυματίστηκε 57χρονος με μηχανάκι σε χωριό της Λάρισας\n-159 min. ago-Εξάρχεια: Επίθεση στην ομάδα ΔΡΑΣΗ – «Βροχή» τα χημικά\n-154 min. ago-Ουκρανία: Ρωσικός βομβαρδισμός έπληξε πυρηνικό ερευνητικό κέντρο στο Χάρκoβo\n-144 min. ago-Πέθανε η εκπαιδευτικός Στέλλα Τσιάρα\n-134 min. ago-Μεταναστευτικό: Σε διαδήλωση αλληλεγγύης καλούν οι πρόσφυγες του Ελαιώνα\n-129 min. ago-Αμβλώσεις: Κινδυνέουν εκατομμύρια γυναίκες από την απαγόρευση – Ο χάρτης του τρόμου στις ΗΠΑ\nΒαρύ πένθος βιώνει η Δέσποινα Μοιραράκη αφού σήμερα τα ξημερώματα έφυγε από τη ζωή ο σύζυγός της, Γιάννης Κοντούλης.\nΗ θλιβερή είδηση έγινε γνωστή σήμερα το πρωί μέσα από την εκπομπή της Σταματίνας Τσιμτσιλή.\nΟ Γιάννης Κοντούλης έδινε σκληρή μάχη με τον καρκίνο ωστόσο δεν τα κατάφερε κι έφυγε από τη ζωή τα μεσάνυχτα, 4:30 το πρωί στο Ιατρικό Κέντρο.\nΣύμφωνα με πληροφορίες οι γονείς του Γιάννη Κοντούλη ζουν ακόμη, κάτι που κάνει ακόμη δύσκολη την κατάσταση.\nΗ Δέσποινα Μοιραράκη και ο Γιάννη Κοντούλης ήταν πολύ ερωτευμένοι με την επιχειρηματία να μιλά με λόγια αγάπης για τον ναύαρχο. Πρόσφατα γιόρτασαν και την επέτειο τους στην Μύκονο.\nΤο love story της Δέσποινας Μοιραράκη με τον Γιάννη Κοντούλη:\nΌταν τον γνώρισα, αντιλήφθηκα ότι ένιωθε πως είχε απέναντι του τη Δέσποινα και όχι τη Μοιραράκη. Είναι αλήθεια ότι με πολιόρκησε πάρα πολύ, με διεκδίκησε, του ξεκαθάρισα ότι δεν υπήρχε καμία περίπτωση να παντρευτώ, στενοχωρήθηκε, αλλά μείναμε αμέσως μαζί. Μετά από τρία χρόνια, τον αποδέσμευσα από αυτό που του είχα πει και μου έκανε πρόταση γάμου», είχε αποκαλύψει η επιχειρηματίας σε συνέντευξη της.\nΌσον αφορά τα παιδιά τους και τον γιο του άντρα της: «Έγινα πολύ μικρή μαμά και το πρώτο μου παιδί, τον Γιώργο, τον απέκτησα το 1979 και τον Τάσο μου το 1986. Είμαι μητέρα δύο βιολογικών παιδιών από τον πρώτο μου σύζυγο. Ο πρώτος μου σύζυγος είχε ένα παιδάκι από προηγούμενο γάμο και χώρισε για να παντρευτούμε, τον Γιάννη Μοιραράκη. Είναι μέχρι σήμερα μαζί μου κι έχω μεγαλώσει τρία πανέμορφα αγόρια, τρία καταπληκτικά παιδιά. Τα μεγάλωσα μόνη μου και μετά χώρισα με τον σύζυγο».\nΗ τελευταία φωτογραφία που ανήρτησε μαζί με τον σύζυγό της ήταν πριν δύο μέρες.\nΣε αυτή βλέπουμε την Δέσποινα Μοιραράκη, τον Γιάννη Κοντούλη και τη Μαρίνα Λαμπράκη Πλάκα (σ.σ ομότιμη καθηγήτρια Ιστορίας της Τέχνης και διευθύντρια της Εθνικής Πινακοθήκης – Μουσείου Αλεξάνδρου Σούτζου), η οποία έφυγε από τη ζωή πρόσφατα και με αυτό τον τρόπο η επιχειρηματίας ήθελε να την αποχαιρετήσει.


Κατασκευή ιστοσελίδων Web-Mate » Αρχεία για » Page 6\nΣΧΕΔΙΑΣΗ ΙΣΤΟΣΕΛΙΔΑΣ ΑΡΘΡΑ, Προγραμματισμό ιστοσελίδας, 15 Φεβ, 2017\nΈχουν γραφτεί πάρα πολλά tutorials για το πως να φτιάξω ένα angular 2 app ή ένα react app , κάτι το οποίο κάνουμε και εμείς μέσω των screencast μας. Όμως λίγες φορές έχει εξηγήσει κάποιος που θα μπορούσαμε πρακτικά να χρησιμοποιήσουμε την react και την angular2. Φυσικά η angular και η react θα μπορούσαν να…\nVideos Web-Mate, Angular2, 20 Ιαν, 2017\nΤο δεύτερο μέρος της σειράς tutorial για την angular 2 . Σε αυτό το videο θα δούμε την είναι το βασικό μας εργαλείο το angular cli και πως να κάνουμε install το angular-cli Πως να εγκαταστήσω το Angular Cli Video Για περισσότερες πληροφορίες σχετικά με το angular cli μπορείτε να μεταβείτε στην διεύθυνση https://cli.angular.io/ .…\ninstall angular cli,\nΠρογραμματισμό ιστοσελίδας, 16 Νοέ, 2016 0\nΤι είναι και που χρησιμοποιούνται οι service workers Παλαιότερα είχαμε push notifications μόνο στα κινητά μας τηλέφωνα, σήμερα με την βοήθεια των service workers έχουμε και στους υπολογιστές μας! Αλλά τι είναι οι service workers; Μπορούμε να πούμε ότι ένας service worker είναι ένα script που τρέχει στο background, και δεν χρειάζεται ο χρήστης να…\nΣελίδα 6 από 11« First‹ ΠΡΟΗΓΟΥΜΕΝΟ2345678910ΕΠΟΜΕΝΟ ›ΤΕΛΕΥΤΑΙΟ »


ΑΡΧΙΤΕΚΤΟΝΙΚΗ ΤΟΠΙΟΥ ΚΗΠΟΥΡΙΚΗ ΣΥΜΒΟΥΛΕΣ ΦΥΤΩΝ ΑΝΘΟΠΩΛΕΙΑ ΦΥΤΑ ΕΣΩΤΕΡΙΚΟΥ ΦΥΤΟΣΥΜΒΟΥΛΕΣ ΛΟΥΛΟΥΔΙΑ: Φυτά κατάλληλα για σχολεία\nΦυτά κατάλληλα για σχολεία\nΑπό μικροί ακούμε πως το μέλλον της φύσης μας είναι τα μικρά παιδιά. Για αυτό και εμείς θα πρέπει να τους δείχνουμε τι έχει αξία στη ζωή και τι πρέπει να κάνουμε για να ζούμε όλοι μας σε ένα καλύτερο περιβάλλον. Έτσι θα πρέπει να τους δώσουμε την ευθύνη κάποιου φυτού να το\nφροντίζουν αλλά παράλληλα να του εξηγήσουμε για ποιον λόγο θα πρέπει να το φροντίζουν και σε τι οφελεί και σε εμάς τους ανθρώπους. Αυτό μπορεί να ξεκινήσει από το σχολείο. Υπάρχουν φυτά τα οποία έχουν ελάχιστες απαιτήσεις σε περιποίηση και νερό. Φυτά τα οποία έχουν ελάχιστες απαιτήσεις είναι ο πόθος, η δράκαινα, ο κισσός, η καλαγχόη, η ζάμια , το επίφυλλο και γενικά τα παχύφυτα. Επίσης σημαντικό είναι για να τους δώσουμε πιο πολύ ενδιαφέρον είναι να παρακολουθήσουν όλη την πορεία του φυτού από τον σπόρο που θα βλαστήσει , που στην συνέχεια θα βγάλει φύλλα και θα μεγαλώσει και θα βγάλει και καρπό. Ένα καλό παράδειγμα είναι οι φακές στο βαμβάκι ή κάποιο φυτό από σπόρο όπως ο κατιφές αλλά να φυτευθεί σε γυαλί ώστε να φαίνεται το χώμα και η πορεία που κάνει η ρίζα. Οι βολβοί είναι επίσης ένας ωραίος τρόπος να παρακολουθήσουν τα φυτά την ανάπτυξη των φυτών όπως η τουλίπα.\nΑκόμα και έναν βλαστό από πόθο αν κόψουμε με λίγα φύλλα και τον βάλουμε σε ποτήρι με νερό θα δούμε πως βγαίνουν οι ρίζες του φυτού. Δώστε στα παιδιά το κίνητρο να αγαπήσουν τα λουλούδια. Ένα ακόμα σημαντικό όφελος που θα έχουμε από τα φυτά που βρίσκονται μέσα στις σχολικές αίθουσες είναι η πιο καθαρή ατμόσφαιρα που θα έχουμε μέσα στην αίθουσα από το φιλτράρισμα που κάνουν τα φυτά στον αέρα.\nΑναρτήθηκε από Μανώλης Σωτήρης στις 15:55


Πρακτικές Σχεδιασμού Μαθήματος. Πρακτικές καλού σχεδιασμού μαθήματος Η συγκέντρωση του εκπαιδευτικού υλικού και η οργάνωση στο eclass γίνεται πλέον σε. - ppt κατέβασμα\nΠρακτικές Σχεδιασμού Μαθήματος. Πρακτικές καλού σχεδιασμού μαθήματος Η συγκέντρωση του εκπαιδευτικού υλικού και η οργάνωση στο eclass γίνεται πλέον σε.\nΔημοσίευσεΛυδία Πανταζής Τροποποιήθηκε πριν περίπου ένα χρόνο\nΠαρουσίαση με θέμα: "Πρακτικές Σχεδιασμού Μαθήματος. Πρακτικές καλού σχεδιασμού μαθήματος Η συγκέντρωση του εκπαιδευτικού υλικού και η οργάνωση στο eclass γίνεται πλέον σε."— Μεταγράφημα παρουσίασης:\n1 Πρακτικές Σχεδιασμού Μαθήματος\n2 Πρακτικές καλού σχεδιασμού μαθήματος Η συγκέντρωση του εκπαιδευτικού υλικού και η οργάνωση στο eclass γίνεται πλέον σε επίπεδο θεματικών ενοτήτων. Η ύλη που παρέχεται από τον διδάσκοντα θα πρέπει να χωριστεί σε μικρότερα κομμάτια ανάλογα με το αντικείμενο και τον σκοπό που το κάθε ένα εξυπηρετεί.\n3 Σχεδιασμός Μαθήματος 1.Μελέτη και αξιοποίηση του υλικού που σας έχει διαθέσει ο καθηγητής. 2.Διατύπωση του σκοπού του μαθήματος, δηλαδή μιας γενικής δήλωσης προθέσεων σχετικά με τα αναμενόμενα αποτελέσματα της παρακολούθησης του μαθήματος. 3.Καθορισμός και οργάνωση των επιμέρους θεματικών ενοτήτων ανάλογα με το σκοπό που κάθε μία εξυπηρετεί.\n4 Θεματικές Ενότητες Σημασία καθορισμού των στόχων των επιμέρους θεματικών ενοτήτων: Καθορίζουμε το πλαίσιο με βάση το οποίο θα πρέπει να οργανωθεί η διδακτέα ύλη. Με αυτούς, οι εκπαιδευόμενοι θα γνωρίζουν εκ των προτέρων τι θα αποκομίσουν και τι θα είναι ικανοί να κάνουν στο τέλος της θεματικής ενότητας.\n5 Θεματικές Ενότητες Καθορισμός περιεχομένου των επιμέρους θεματικών ενοτήτων: Οργανώνουμε το περιεχόμενο επιλέγοντας τα κατάλληλα εκπαιδευτικά μέσα. Υποχρεωτικά εργαλεία για την υλοποίηση των μαθημάτων είναι τα εξής: Έγγραφα Ασκήσεις Πολυμέσα Σύνδεσμοι\n6 Θεματικές Ενότητες Αξιολόγηση επίτευξης των στόχων και των πεπραγμένων των επιμέρους θεματικών ενοτήτων: Αξιόπιστη εκτίμηση του βαθμού απόκτησης γνώσεων και ικανοτήτων του εκπαιδευόμενου. Δημιουργία ασκήσεων/ερωτήσεων αυτοαξιολόγησης, παρέχοντας στον εκπαιδευόμενο ασκήσεις με πρότυπες απαντήσεις.\n7 Μορφή Εγγράφων Οι παρουσιάσεις σε PowerPoint και οι σημειώσεις σε word έχουν ειδικό template. Το template περιέχει τα logo και προτείνει και κάποιες γραμματοσειρές και διάταξη για την σωστή ανάγνωση των κείμενων. Θα το βρείτε στο Ανοικτό Μάθημα του eclass.Ανοικτό Μάθημα του eclass Ευδιάκριτες εικόνες και πίνακες στις παρουσιάσεις και σωστή αναφορά των πηγών. Επιπλέον, στην σελίδα 20 του PowerPoint υπάρχουν οδηγίες για τις διατάξεις των διαφανειών, την οργάνωση τους και βασικές οδηγίες προσβασιμότητας. Μελετήστε επίσης προσεκτικά και τους οδηγούς για προσβάσιμα pdf, word και PowerPoint αρχεία που θα βρείτε στο πρότυπο μάθημα στο eclass. H τελική μορφή των αρχείων κατά προτίμηση να είναι pdf για να είναι προσβάσιμα από όλα τα λειτουργικά συστήματα.\n8 Μεταδεδομένα Σε συνεργασία με τον καθηγητή θα πρέπει να συγκεντρωθούν ορισμένα Μεταδεδομένα που αφορούν το κάθε μάθημα και στη συνέχεια η Τμηματική Ομάδα Εργασίας (TOE) θα τα ανεβάσει στο eClass. Τα μεταδεδομένα βρίσκονται σε δύο εργαλεία: Περιγραφή Μαθήματος & Διαχείρηση Μαθήματος. Είναι απαραίτητη η τυποποίηση στην δομή των μαθημάτων (ενιαία εμφάνιση και εισαγωγή μεταδεδομένων). Κάποια από αυτά μπορούν να αναζητηθούν και στον Οδηγό Σπουδών του κάθε τμήματος. Το Έντυπο Καταγραφής Πληροφοριών και Συγκέντρωσης Εκπαιδευτικού Υλικού για τα Ανοικτά Μαθήματα θα μπορέσετε να το βρείτε στο eclass.eclass\n9 Βιβλιογραφία Η βιβλιογραφία του κάθε μαθήματος (άρθρα, βιβλία, περιοδικά, ηλεκτρονικές πηγές) είναι απαραίτητο να υπάρχει στο υλικό της Βιβλιοθήκης και Κέντρου Πληροφόρησης. Στον σύνδεσμο www.lis.upatras.gr, στις ενότητες «Συλλογές» και «Εργαλεία», μπορείτε να κάνετε αναζήτηση για το υλικό που σας ενδιαφέρει.www.lis.upatras.gr Στο πρότυπο μάθημα θα βρείτε αναλυτικές οδηγίες για το πως θα μπορέσετε να συνδέσετε την βιβλιογραφία σας.πρότυπο μάθημα Καλή πρακτική Καλή πρακτική: για κάθε ενότητα, προτείνουμε να συμπεριλάβετε ξεχωριστή βιβλιογραφία την οποία θα πρέπει να συμπεριλάβετε επίσης στο πεδίο «Βιβλιογραφία» του εργαλείου «Πληροφορίες Μαθήματος»\n10 Πνευματικά Δικαιώματα Είναι σημαντικό να γίνεται λεπτομερής έλεγχος σε συνεργασία με τον καθηγητή για τα πνευματικά δικαιώματα του υλικού από το οποίο απαρτίζονται οι σημειώσεις. Σε οτιδήποτε δεν αποτελεί πνευματική ιδιοκτησία του μέλους ΔΕΠ, θα πρέπει απαραίτητα να αναφέρεται η πρωτογενής πηγή (εφόσον υπάρχει η σχετική άδεια). Το υλικό πριν συγχρονιστεί με το βίντεο και ανέβει στο eclass, είναι απαραίτητο να έχει το θέμα των πνευματικών δικαιωμάτων ξεκαθαρισμένο.\n11 Creative Commons Πως θα διαθέσετε το περιεχόμενο σας. Ορισμός αδειών χρήσης creative commons. Σε επίπεδο μαθήματος και σε επίπεδο σημειώσεων. 1.Σε επίπεδο μαθήματος (αφού μελετήσετε προσεκτικά τις σημειώσεις που θα βρείτε στους παρακάτω συνδέσμους), επιλέγετε άδεια στο εργαλείο «Διαχείριση μαθήματος» μέσα στο eclass. 2.Στη επίπεδο δημιουργίας εγγράφων, μέσα στο template των σημειώσεων και των παρουσιάσεων, είναι απαραίτητο να επικολλήσετε το αντίστοιχο εικονίδιο της άδειας που θα βρείτε σε αυτό το έγγραφο. 3.Κατά το ανέβασμα των αρχείων στον εξυπηρετητή πρέπει να ορίσετε την αντίστοιχη άδεια από την επισυναπτόμενη λίστα (συμπληρώνοντας και ότι άλλο είναι απαραίτητο) για το υλικό που ανεβάζετε.\n12 Προσοχή! Συχνή επικοινωνία με ΔΕΠ. Άμεση αναφορά στην ομάδα υλοποίησης του έργου οποιουδήποτε προβλήματος σχετίζεται με το μάθημα και προκαλεί καθυστερήσεις ή άλλα ζητήματα. H δομή του μαθήματος θα πρέπει να κρίνεται και ανάλογα να σχεδιάζεται, υλοποιείται και εμφανίζεται στο eclass από την πλευρά του φοιτητή και ιδίως του χρήστη μέσω του διαδικτύου γενικότερα και όχι από την πλευρά του δημιουργού.\n13 Προτεινόμενη Σειρά Ενεργειών 1.Εγγραφή στο eclass και ορισμός ως Open Course Reviewer από τον Καθηγητή (μέσω του εργαλείου «Διαχείρηση Χρηστών). 2.Οργάνωση και διαμόρφωση Θεματικών Ενοτήτων. 3.Δημιουργία εκπαιδευτικού υλικού (παρουσιάσεων, σημειώσεων, πολυμεσικών αρχείων, συνδέσμων και ασκήσεων-ερωτήσεων αυτοαξιολόγησης). 4.Σύνδεση υλικού και θεματικών ενοτήτων. 5.Συμπλήρωση πεδίων του εργαλείου «Περιγραφή Μαθήματος». 6.Συμπλήρωση πεδίων μεταδεδομένων (Μέσω του εργαλείου «Διαχείριση Μαθήματος»). 7.Υποβολή μαθήματος μέσω του Πίνακα Ελέγχου open Courses.\n14 Παράδοση Μαθημάτων. 1.Ενημέρωση μέσω email για την ολοκλήρωση (evgeniaorfanou@gmail.com). 2.Το μάθημα αποστέλλεται στην επιτροπή για αξιολόγηση. 3.Παράλληλα συμπληρώνετε το «Συμφωνητικό» που θα βρείτε στο πρότυπο μάθημα (Ενότητα 8 μαζί με οδηγίες). 4.Με την έγκριση της επιτροπής και την κατάθεση του συμφωνητικού, προσέρχεστε για την ετοιμασία των εγγράφων για πληρωμή.\nΚατέβασμα ppt "Πρακτικές Σχεδιασμού Μαθήματος. Πρακτικές καλού σχεδιασμού μαθήματος Η συγκέντρωση του εκπαιδευτικού υλικού και η οργάνωση στο eclass γίνεται πλέον σε."\nΚεντρικό Μητρώο Ελληνικών Ανοικτών Μαθημάτων Προδιαγραφές Ανοικτών Μαθημάτων v1.0 Δρ. Παντελής Μπαλαούρας, Καθ. Λάζαρος Μεράκος.


Ο Τομ Χάζαρντ έχει ένα επικίνδυνο μυστικό. Μπορεί να μοιάζει με έναν συνηθισμένο άντρα σαράντα ενός ετών, αλλά, εξαιτίας μιας σπάνιας πάθησης, κουβαλάει πολλούς αιώνες στην πλάτη του. Από την ελισαβετιανή Αγγλία μέχρι το Παρίσι της εποχής της τζαζ και από τη Νέα Υόρκη μέχρι τις νότιες θάλασσες, ο Τομ έχει δει πολλά. Αυτό που λαχταράει τώρα είναι μια κανονική ζωή. Αλλάζοντας διαρκώς ταυτότητα για να επιβιώσει, έχει κατασκευάσει την τέλεια βιτρίνα – εργάζεται ως καθηγητής Ιστορίας σε ένα γυμνάσιο του Λονδίνου, όπου μπορεί ελεύθερα να μιλάει στους μαθητές του για πολέμους και κυνήγια μαγισσών. Εκεί θα προσπαθήσει να δαμάσει το παρελθόν που τον καταδιώκει σε απόσταση αναπνοής. Το μόνο που δεν πρέπει να κάνει ο Τομ είναι να ερωτευτεί.\nΟ Ματ Χέιγκ γεννήθηκε το 1975 στο Σέφιλντ. Είναι ένας από τους πιο αγαπημένους και πολυμεταφρασμένους Άγγλους συγγραφείς της γενιάς του. Έχει γράψει βραβευμένα βιβλία για παιδιά, μυθιστορήματα και δοκίμια. Το αυτοβιογραφικό Λόγοι για να μείνεις ζωντανός (Eκδόσεις Πατάκη, 2016) ήταν στην κορυφή των πωλήσεων στη Μεγάλη Βρετανία για 46 εβδομάδες, ενώ έχει μεταφραστεί σε περισσότερες από 30 γλώσσες. Από τις Εκδόσεις Πατάκη κυκλοφορούν επίσης τα Ράντλεϋ, μια ασυνήθιστη οικογένεια (2012), To αγόρι που το είπαν Χριστούγεννα (2016), Το κορίτσι που έσωσε τα Χριστούγεννα (2017), Ο πατέρας Χριστούγεννα κι εγώ (2018), Της αλήθειας το αερικό (2019), Το χάρισμα της Ήβης (2020). Ως συγγραφέας παιδικής και νεανικής λογοτεχνίας, έχει τιμηθεί με τα βραβεία Blue Peter Book Award και Smarties Book Prize. Ζει στο Μπράιτον, είναι παντρεμένος με τη συγγραφέα Andrea Semple και έχουν δύο παιδιά. Το Πώς να σταματήσεις τον χρόνο πρωτοκυκλοφόρησε με εξαιρετική επιτυχία στην Αγγλία το 2017 και απέσπασε το Books Are My Bag Readers Award για την ίδια χρονιά. Τα κινηματογραφικά δικαιώματα του βιβλίου έχουν αγοραστεί από τις SunnyMarch και StudioCanal. Στην ταινία θα πρωταγωνιστεί ο Μπένεντικτ Κάμπερμπατς.\nΣυγγραφέας: Ματ Χέιγκ


Αποφάσεις Δικαστικής Επιτροπής 20/02/2017 - ΠΑΑΟΚ\nΑποφάσεις Δικαστικής Επιτροπής 20/02/2017\nΣυνεδρία Δευτέρα 20/02/2017 Ώρα 18:00μμ.\nΣτέλιος Χαραλάμπους Γραμματέας\nΧρυσόστομος Γεμέττας Μέλος\nΑγώνας Πρωταθλήματος ΠΑΑΟΚ 2016-17\n15η Αγωνιστική Α΄ Όμιλος\nΑΕΚ Πολεμιδιών – Ανόρθωση Μουτταγιάκας\nΚαταγγελία από τον Διαιτητή του Αγώνα Αντρέα Δημητριάδη\nΚατά του Ποδοσφαιριστή του Σωματείου ΑΕΚ Πολεμιδιών, Αντωνίου Δημήτρη Αρ. Μητρώου ΚΟΠ 210605 επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ στον πιο πάνω αγώνα Πρωταθλήματος, μόλις αντίκρισε την κόκκινη κάρτα (2η κίτρινη) «έπτυσε προς το μέρος του Διαιτητή με αποτέλεσμα να τον βρει στο πόδι. Όταν βγήκε από τον αγωνιστικό χώρο καθυστέρησε να κατευθυνθεί προς τα αποδυτήρια της ομάδας του και άρχισε να φωνάζει και να τον βρίζει λέγοντας του «δεν θα κάνει ότι θέλει ο υιός της π……ς».\nΚατά του Ποδοσφαιριστή του Σωματείου ΑΕΚ Πολεμιδιών, Ορθοδόξου Γρηγόρη Αρ. Μητρώου ΚΟΠ 35218 επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ στον πιο πάνω αγώνα Πρωταθλήματος, «στο τέλος του αγώνα ήρθε στα αποδυτήρια των Διαιτητών θέλοντας να μάθει τα ονόματα τους. Προτού φύγει από τα αποδυτήρια απείλησε τον διαιτητή του αγώνα λέγοντας του «ότι θα τον βγάλει στα ράδια… και θα ακούσει το όνομα του στα ράδια.»\nΟμόφωνα η Δικαστική αποφάσισε\nΤην τιμωρία του Ποδοσφαιριστή του Σωματείου ΑΕΚ Πολεμιδιών, Αντωνίου Δημήτρη Αρ. Μητρώου ΚΟΠ 210605 με 2 αγωνιστικές πέραν του αυτομάτου και 50 Ευρώ πρόστιμο.\nΤην τιμωρία του Ποδοσφαιριστή του Σωματείου ΑΕΚ Πολεμιδιών, Ορθοδόξου Γρηγόρη Αρ. Μητρώου ΚΟΠ 35218 με αυστηρά επίπληξη.\n16η Αγωνιστική Α΄ Όμιλος\nΑνόρθωση Μουτταγιάκας – ΠΑΕ Λόφου\nΤο Δ.Σ. ΠΑΑΟΚ παραπέμπει στην Δικαστική\nτο Σωματείο ΠΑΕ Λόφου επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ, για τον πιο πάνω αγώνα Πρωταθλήματος, ενώ ξεκίνησε τον αγώνα με 7 (επτά) ποδοσφαιριστές, παρέμεινε στον αγωνιστικό χώρο μόνον με 6 ποδοσφαιριστές λόγω τραυματισμού και αγώνας διακόπηκε στο 1΄ ενώ το αποτέλεσμα ήταν 0-0.\nΤην τύχη του πιο πάνω μη διεξαχθέντος αγώνα Πρωταθλήματος.\nΟμόφωνα η Δικαστική αποφάσισε την κατακύρωση του αγώνα υπερ του αντίπαλου Σωματείου Ανόρθωσης Μουτταγιάκας με σκορ 3-0. (Ενιαία Προκήρυξη των Πρωταθλημάτων ΣΤΟΚ Κεφάλαιο VI, Άρθρο 7 σελ. 22).\n14η Αγωνιστική Β΄ Όμιλος\nΑπόλλων Αγριδιών – ΠΑΟ Προσφύγων\nΚαταγγελία από τον Διαιτητή του Αγώνα Νικόλα Λοϊζίδη\nΚατά του Ποδοσφαιριστή του Σωματείου Απόλλων Αγριδιών, Κούρτελλου Αχιλλέα Αρ. Μητρώου ΚΟΠ 42238 επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ στον πιο πάνω αγώνα Πρωταθλήματος, αποβλήθηκε με απ’ ευθείας κόκκινη κάρτα διότι στέρησε καθαρή ευκαιρία επίτευξης τέρματος από αντίπαλο ποδοσφαιριστή.\nΟμόφωνα η Δικαστική αποφάσισε όπως παραμείνει μόνον η ποινή των 2 αγωνιστικών του αυτομάτου αποκλεισμού.\n17η Αγωνιστική Α΄ Όμιλος\nΣΕΚ Αγ. Αθανασίου – Χρ. Μηνά Κορφής\nΚαταγγελία από τον Διαιτητή του Αγώνα Ιωάννου Κωνσταντίνο\nΚατά του Ποδοσφαιριστή και Αρχηγού της ομάδας του Σωματείου ΣΕΚ Αγ. Αθανασίου, Κοκκινή Αστέριο Αρ. Μητρώου ΚΟΠ 35882 επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ στον πιο πάνω αγώνα Πρωταθλήματος, μετά την λήξη του αγώνα «κινήθηκε απειλητικά προς τον Διαιτητή απειλώντας τον και χρησιμοποιώντας χαρακτηρισμούς όπως αχάπαρε, ήρθες για να μας κάψεις»\nΚατά του Σωματείου ΣΕΚ Αγ. Αθανασίου επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ στον πιο πάνω αγώνα Πρωταθλήματος, μετά την λήξη του αγώνα, «κάποιος μπήκε στα αποδυτήρια των Διαιτητών απαιτώντας να μην γραφτεί στο φύλλο αγώνος η κόκκινη κάρτα που δόθηκε στον ποδοσφαιριστή της ομάδας (Κοκκινή Αστέριο Αρ. Μητρώου ΚΟΠ 35882) και απείλησε ότι αν γραφόταν θα σκότωνε το Διαιτητή όπου κι αν τον έβρισκε στην Λεμεσό. Όταν ο Διαιτητής του ζήτησε να αποχωρήσει από τα αποδυτήρια αυτός το έπραξε»\nΟμόφωνα η Δικαστική, αφού έλαβε υπόψιν την απολογητική επιστολή του Σωματείου ΣΕΚ Αγ. Αθανασίου, αποφάσισε\nΤην τιμωρία του Ποδοσφαιριστή και Αρχηγού της ομάδας του Σωματείου ΣΕΚ Αγ. Αθανασίου, Κοκκινή Αστέριου Αρ. Μητρώου ΚΟΠ 35882 με 1 αγωνιστική πέραν του αυτομάτου αποκλεισμού.\nΗ Δικαστική Επιτροπή λόγο μη επαρκούς μαρτυρίας και αόριστης έκθεσης των γεγονότων από τον Διαιτητή του αγώνα ομόφωνα απέρριψε την υπόθεση.\nΑγώνας Β΄ Προκριματικής Φάσης Κυπέλλου ΠΑΑΟΚ 2016-17\nΤετάρτη 15/02/2017 Ώρα 7+45μμ\nΑργοναύτες Ερήμης – Ανόρθωση Μουτταγιάκας\nΤο Σωματείο Αργοναύτες Ερήμης επειδή κατά παράβαση της Ενιαίας Προκήρυξης των Πρωταθλημάτων ΣΤΟΚ, στον πιο πάνω αγώνα Κυπέλλου, «ο αγώνας δεν διεξήχθη για τον λόγο ότι δεν υπήρχε νοσηλευτής στο γήπεδο. Ο Διαιτητής έδωσε την απαραίτητη προθεσμία αλλά δεν κατέστη δυνατό να βρεθεί νοσηλευτής και να έρθει στο γήπεδο».\nΤην τύχη του πιο πάνω μη διεξαχθέντος αγώνα Κυπέλλου.\nΜε βάση την Εγκύκλιο ΚΟΠ Αρ. 38/2015-2016 ημερομηνίας 03/02/2016 και των Προνοιών που διέπουν την Ενιαία Προκήρυξη των Πρωταθλημάτων ΣΤΟΚ, (Κεφάλαιο VII Στάδια & Διοργάνωση, Άρθρο 24.8 σελ.28) κατακύρωσε τον αγώνα με 3-0 υπέρ του Σωματείου Ανόρθωση Μουτταγιάκας.\n← Αποφάσεις Δικαστικής Επιτροπής 26/01/2017\nΑποφάσεις Δικαστικής Επιτροπής 30/03/2017 →


Πώς μπορώ να αποκτήσω ανωνυμία και ασφάλεια σε ένα πρόγραμμα περιήγησης ιστοσελίδων Avast\nΠώς μπορώ να περιηγούμαι ανώνυμα και με ασφάλεια στο πρόγραμμα περιήγησης Avast\nΠολλοί άνθρωποι επιλέγουν Avast από υπάρχοντα προγράμματα περιήγησης. Αλλά όλο και πιο συχνά ακούγεται το ερώτημα σχετικά με την ανώνυμη και ασφαλή χρήση του. Αποφασίσαμε να μην αγωνιστούμε όλους τους τρόπους συλλογής πληροφοριών σχετικά με τους χρήστες από το πρόγραμμα περιήγησης Avast, ιστοσελίδες ή ακόμα και έναν υπολογιστή ή κινητό. Λύσαμε αυτό το πρόβλημα ριζικά: χρησιμοποιήστε το αγαπημένο σας πρόγραμμα περιήγησης Avast, δηλαδή στη συσκευή μας, για να κρυφτούν όλα τα ίχνη της επίσκεψης σας σε οποιοδήποτε ιστοσελίδα. Αυτή είναι μια πραγματική λειτουργία ανώνυμης περιήγησης για την αναζήτηση στο Google, Bing, Yandex ή οποιαδήποτε άλλη μηχανή αναζήτησης, και για το σερφάρισμα στο διαδίκτυο σε ιδιωτικό με Brodilla incognito. Για περισσότερες λεπτομέρειες σχετικά με την τεχνολογία απομακρυσμένης προγράμματος περιήγησης μπορείτε να διαβάσετε σε αυτό το άρθρο.\nΤι σημαίνει η χρήση του προγράμματος περιήγησης Avast από απόσταση\nΜε Brodilla incognito πρόγραμμα περιήγησης Avast σε Windows μοιάζει κάπως έτσι:\nΌπως βλέπετε, δεν υπάρχουν ιδιαίτερες διαφορές μεταξύ του προγράμματος περιήγησης Avast στη συσκευή σας και στη χρήση μέσω ενός απομακρυσμένου προγράμματος περιήγησης. Η μόνη διαφορά είναι όταν το ίδιο το πρόγραμμα περιήγησης είναι ανοιχτό - ακριβώς αυτές οι πληροφορίες καταγράφονται όταν επισκέπτεστε τις ιστοσελίδες, καθώς και κατά τη δημιουργία δακτυλικών αποτυπωμάτων ενός προγράμματος περιήγησης και της συσκευής. Με Brodilla incognito όλα τα ίχνη θα είναι στο μηχανή μας, και η χρήση του προγράμματος περιήγησης Avast θα είναι ανώνυμη ακόμη και για το ίδιο το πρόγραμμα περιήγησης.\nΚατεβάστε το Brodilla incognito για Windows και κατά τη ρύθμιση, επιλέξτε Avast\nΚατεβάστε Βrodilla incognito και να γίνετε ανώνυμοι για ολόκληρο το δίκτυο. Χρησιμοποιώντας το πρόγραμμα περιήγησης Avast με Brodilla incognito, θα είστε εντελώς ανώνυμοι και δεν πρέπει να ανησυχείτε σχετικά με την παρακολούθηση σας στο Διαδίκτυο.\nAdblock στο πρόγραμμα περιήγησης Avast με Brodilla incognito\nΣτο Brodilla incognito, αποκλείουμε εντελώς τις διαφημίσεις, αλλά δεν χρησιμοποιούμε το Adblock, το Adblock +, το uBlock ή οποιαδήποτε άλλη επέκταση του προγράμματος περιήγησης Avast. Εμείς απλώς αποκλείουμε όλα τα σενάρια από τα πιο γνωστά διαφημιστικά συστήματα και ως εκ τούτου η περιήγησή σας στο διαδίκτυο θα απαλειφθεί από τις περισσότερες διαφημίσεις.


Γερμανοί επενδυτές του ... αέρα\nΜάριος Διονέλλης, Χαρά Τζαναβάρα\nΜέρος 2ο - Οι ευρωπαϊκοί κανόνες\nΤις πληροφορίες αυτές επιβεβαίωσε και ο πρόεδρος της Ομοσπονδίας Υπαλλήλων της Πολιτικής Αεροπορίας, διερωτώμενος προφανώς για τον ρόλο «εγγυητή» που καλείται να παίξει το ελληνικό Δημόσιο ώστε να περάσει στα χέρια της γερμανικής εταιρείας η δημόσια περιουσία.\n«Σας θυμίζω πως έχουμε ήδη προσφύγει στην Ευρωπαϊκή Επιτροπή, καθώς οι ευρωπαϊκοί κανόνες απαγορεύουν την εκποίηση υποδομών που έχουν φτιαχτεί με κρατικές και κοινοτικές ενισχύσεις, όπως τα αεροδρόμια των Χανίων και της Θεσσαλονίκης. Εδώ στην ουσία ζητείται ακόμα μία κρατική ενίσχυση, με το ίδιο το Δημόσιο ως εγγυητή για να γίνει η επένδυση», λέει στην «Εφ.Συν.» ο κ. Αλεβιζόπουλος.\nΗ διάθεση της εταιρείας να επενδύσει χωρίς να βάλει βαθιά το χέρι στην τσέπη έχει διαφανεί και από την ένταξή της στο «πακέτο Γιούνκερ» για το συγκεκριμένο έργο.\nΑν και από τις συμβατικές της υποχρεώσεις η κοινοπραξία Fraport-Slentel οφείλει εντός της πρώτης τετραετίας να πραγματοποιήσει επενδύσεις ύψους 300 εκατομμυρίων ευρώ στα ελληνικά αεροδρόμια, έχει ήδη εγκριθεί η χρηματοδότησή της από το συγκεκριμένο πακέτο ενισχύσεων με... 400 εκατομμύρια!\nΠέρα πάντως από τις δημοσιογραφικές πληροφορίες, τα σύννεφα πάνω από την υλοποίηση της επίμαχης σύμβασης έχουν αρχίσει να πυκνώνουν μετά και την τρίτη συνεχή αναβολή της ανάληψης της διοίκησης των 14 αεροδρομίων από την κοινοπραξία Fraport-Slentel.\nΗ είσοδος της εταιρείας είχε προγραμματιστεί αρχικά για τον Νοέμβριο του 2016, στη συνέχεια για την 1η Ιανουαρίου και κατόπιν αναβλήθηκε για την 1η Φεβρουαρίου.\nΠλέον η μετάβαση μετατέθηκε για τα μέσα Μαρτίου ή αρχές Απριλίου, ενώ η επίσημη δικαιολογία είναι οι διάφορες τεχνικές εκκρεμότητες που παρουσιάζει η σύμβαση.\nΤην 1η Φεβρουαρίου, με τη λήξη της σχετικής προθεσμίας, πολίτες των Χανίων επιδίωξαν να κάνουν «έξωση» στα στελέχη της Fraport τα οποία έχουν εγκατασταθεί ήδη στο αεροδρόμιο και σε γραφεία που τους έχουν παραχωρηθεί από την ΥΠΑ.\nΟι πολίτες υποστήριξαν πως η παρουσία των στελεχών εκεί συνιστά κατάληψη δημόσιας περιουσίας, ενώ το συμβάν έληξε μετά από παρέμβαση της αστυνομίας.\n«Μην περιμένετε να δείτε τη Fraport στα αεροδρόμια εντός του 2017 - και να δούμε αν αυτό επιτευχθεί το 2018», είπε χθες από τα Χανιά ο πρόεδρος της ΟΣΥΠΑ, τονίζοντας πως η εταιρεία δεν είναι έτοιμη ούτε από οικονομικής ούτε από πλευράς εκπαίδευσης του προσωπικού της.\nΓια «Σκάνδαλο Fraport» μιλούν πλέον οι πολίτες των Χανίων.\nΜιλώντας στην «Εφ.Συν.» η Αθηνά Γιαννουλάκη, μέλος της Πρωτοβουλίας Πολιτών και πρόεδρος του Σωματείου Εργαζομένων ΟΤΑ Νομού Χανίων, τονίζει:\n«Στο εξής η υπόθεση θα φέρει το όνομα “Σκάνδαλο Φράπορτ” και σε αυτό δυστυχώς είναι εμπλεκόμενη και η παρούσα κυβέρνηση. Καλούμε έστω και τώρα τους βουλευτές και το πολιτικό προσωπικό των Χανίων και του Ρεθύμνου να ορθώσουν το ανάστημά τους και να ανταποκριθούν στις ιστορικές ευθύνες που τους αναλογούν».\nΗ ίδια τονίζει ότι με τις τελευταίες εξελίξεις δικαιώνονται οι πολίτες που επέμειναν σταθερά να αγωνίζονται κατά της ιδιωτικοποίησης των αεροδρομίων, ενώ προαναγγέλλει πως το επόμενο διάστημα θα ενταθούν οι ειρηνικές κινητοποιήσεις των πολιτών στα Χανιά.\nΙδιαίτερα επικριτικές ήταν οι αναφορές στη χθεσινή συνέντευξη Τύπου για τον συνεταίρο της Fraport στην εν λόγω κοινοπραξία, την κυπριακή Slentel, συμφερόντων του ομίλου Κοπελούζου.\nΠρόκειται για μια offshore με μετοχικό κεφάλαιο μόλις 5.000 ευρώ, ανέφερε ο πρόεδρος της ΟΣΥΠΑ, παρουσιάζοντας την έκθεση ανεξάρτητου ελεγκτή της Κύπρου με βάση την οποία η εταιρεία θα έπρεπε να κλείσει, αφού για το 2013 παρουσίασε μηδενικά έσοδα και ζημία 13.485 ευρώ. Η έκθεση του ελεγκτή παραδόθηκε τον Νοέμβριο του 2014.\nΩστόσο, λίγες μέρες μετά το ΤΑΙΠΕΔ επικύρωνε τη συμφωνία μαζί της για την ανάληψη των 14 αεροδρομίων της χώρας (η Slentel εμφανίζεται ως ελέγχουσα το 35% της κοινοπραξίας με τη Fraport).


Υποδοχή ιερού λειψάνου Αγίου Διονυσίου εν Ολύμπω στο Βελβεντό | KOZANILIFE.GR\nΣέρβια - Βελβεντό\t 25/07/2019\nΥποδοχή ιερού λειψάνου Αγίου Διονυσίου εν Ολύμπω στο Βελβεντό\nΥποδοχή ιερού λειψάνου του Αγίου Διονυσίου εν Ολύμπω (με την ευλογία του Σεβ. Μητροπολίτου Σερβίων και Κοζάνης κ. Παύλου και την ευγενή χορηγία του αρχιμ. Μαξίμου, ηγουμένου της Ιεράς Μονής Αγίου Διονυσίου) θα γίνει στο Βελβεντό Μακεδονίας τη Δευτέρα, 29-7-2019, ώρα 7 μ.μ.\nΤο ιερό λείψανο έρχεται στο Βελβεντό με την εσωτερική επιθυμία και ιαχή του λαού: ‘’Έρχεται ο Άγιος!’’. Τη φράση αυτή, τη διδαχτήκαμε στην (και από την) Αιανή, όταν στην εκεί εκκλησιαστική μας διακονία, ακούγαμε αυθόρμητα και πηγαία από το λαό της στην κατ’ έτος υποδοχή ιερού λειψάνου του Αγίου Νικάνορα της Ζάβορδας: ‘’Έρχεται ο Άγιος!’’.\nΗ υποδοχή θα γίνει στην ‘’παλιά δεξαμενή’’ Βελβεντού με τη συμμετοχή του ιερού Κλήρου, των Αρχών του τόπου και του Λαού. Θα προπορεύονται, οι δικυκλιστές ΜΟΤΟΒΕ και ΣΜΑΒ, ο ιππικός σύλλογος Βελβεντού ‘’Άγιος Γεώργιος’’ και η μπάντα του ΜΟΒ.\nΗ ιερή πομπή (με το ιερό λείψανο του Αγίου) θα κατευθυνθεί στον Ιερό Ναό του Αγίου Διονυσίου Βελβεντού, όπου θα τελεστεί Μέγας Εσπερινός με Αρτοκλασία.\nΤο ιερό λείψανο θα παραμείνει στο Ναό μέχρι την Κυριακή, 18 Αυγούστου 2019.\n‘’Πάσης Πιερίας Καθηγητά, Βελβεντού Κοζάνης, εκουσίως συνοικιστά, ημών των αναξίων, πρεσβείαις Θεοτόκου, τας αμαρτίας λύσον, ω Διονύσιε’’ (Ι.Π.)\nκαι αρχιερατικός επίτροπος της Α.Π.Β.\nΠου βαδίζουμε ως χώρα; Γράφει ο Ηλίας Ευαγγελόπουλος\nΈνα σχόλιο στο άρθρο “Υποδοχή ιερού λειψάνου Αγίου Διονυσίου εν Ολύμπω στο Βελβεντό”\n25/07/2019 στις 19:05 - Edit\nΑπό πιο σημείο είναι το λείψανο;;;;;\nΓια να γνωρίζουμε και τι προσκυνάμε βρε παιδί μου …\nΑυτό στην αρχαία Ελλάδα λεγόταν νεκροφιλία….Στην σύγχρονη ιστορία μας αν δεν φιλάς κόκκαλα δεν προσκυνάς ράσα χρυσούς σταυρούς και πετραχήλια λέγεσαι άθεος , αντίχριστος και διάφορα άλλα προσωνυμια .\nΛέω εγώ, μπορεί και να κάνω λάθος ,με όλο τον σεβασμό προς τους συνανθρώπους μου ,μηπως κάτι δεν πάει καλά εδώ ,κάτι δεν στέκει, η η θρησκεία και ο θεός που μας δημιούργησε μας θέλησε τόσο χαζούς και τόσο εύκολα χειραγώγησιμους;;


Insurgency: Sandstorm - GameWorld.gr\n23 Feb 2016 15:29\t- 23 Feb 2016 15:30\t#177052 by OhSet\nOhSet created the topic: Insurgency: Sandstorm\nΣήμερα ανακοινώθηκε η κυκλοφορία του Insurgency: Sandstorm, ενός tactical first - person shooter από την New World Interactive. Πέρα του multiplayer mode που είδαμε στο πρώτο Insurgency, έρχεται και η προσθήκη ενός story mode με σκηνικό την Μέση Ανατολή. Το Insurgency: Sandstorm αναμένεται να έρθει στις κονσόλες μας μέσα στο 2017.\nLast Edit: 23 Feb 2016 15:30 by OhSet.\n17 Jun 2017 20:57\t#200122 by DoUzOs\nDoUzOs replied the topic: Insurgency: Sandstorm\nΣτα πλαίσια της E3 2017, η εταιρεία ανάπτυξης New World Interactive και η Focus Home Interactive έδειξαν το πρώτο τρέιλερ του Insurgency: Sandstorm.\nΤο Action/First-Person Shooter με στοιχεία Strategy επιστρέφει με νέο story mode. Μέχρι σήμερα έχει πουλήσει 2,4 εκατομμύρια αντίτυπα στο Steam, ενώ το τρέιλερ που θα παρακολουθήσετε είναι ένα από τα πρώτα σε προβολές στη φετινή E3. Αν μη τι άλλο τα επιτεύγματα αυτά είναι αξιοσημείωτα για ένα ζευγάρι developer-publisher που δεν είναι ιδιαίτερα γνωστοί στο μεγαλύτερο μέρος της gaming βιομηχανίας.\n31 Jan 2018 10:04\t#211957 by Shikabane_Hime7\nShikabane_Hime7 replied the topic: Insurgency: Sandstorm\nΗ εταιρεία ανάπτυξης New World Interactive παρέδωσε στη δημοσιότητα μια πρώτη ματιά στις τακτικές επιλογές οι οποίες δεν κατάφεραν να περιληφθούν στο πρώτο Insurgency.\nΣτο teaser τρέιλερ μπορείτε να διακρίνετε μάχη εκ του συστάδην, βολές από κινούμενα οχήματα, βίαιη είσοδο σε κτίρια και βολές με όπλο sniper.\nΈνα forum post το οποίο συνοδεύει το βίντεο αναφέρει πως κάθε όπλο θα έχει μοναδικά βαλλιστικά δεδομένα και ότι θα μπορείτε να πετάξετε γεμιστήρες προκειμένου να κάνετε reload γρηγορότερα.\nΤο Insurgency: Sandstorm αναμένεται να κυκλοφορήσει μέσα στο 2018 για PC, PS4 και Xbox One.\n04 Dec 2018 21:39\t#220649 by akiszax\nakiszax replied the topic: Insurgency: Sandstorm\n06 Dec 2018 10:15\t#220675 by BigGreekGamer\nBigGreekGamer replied the topic: Insurgency: Sandstorm\n02 Feb 2019 16:16\t#222823 by Lithras\nLithras replied the topic: Insurgency: Sandstorm\nΤο έπαιξα, και για να είμαι ειλικρινής συνεχίζω να το παίζω. Το Insurgency: Sandstorm συνδυάζει άψογα στρατηγική, ρεαλισμό και δράση, απλά και λακωνικά, χωρίς "παπάτζα". Περισσότερες λεπτομέρειες στο review μου .\n12 Dec 2019 16:20\t#229395 by Cefirul\nCefirul replied the topic: Insurgency: Sandstorm: Δωρεάν περίοδος\nTo Insurgency: Sandstorm δωρεάν για μία εβδομάδα.\nΘα παραμείνει δωρεάν στο Steam μέχρι τις 17 Δεκεμβρίου, από όπου θα μπρορείται και να το κατεβάσετε.\nΤο Shooter προσφάτως δέχθηκε ένα update το οποίο πρόσθεσε ένα νέο game mode, έκανε βελτιώσεις στην απόδοση μαζί με μια σειρά από άλλες βελτιώσεις. Το νέο mode λέγεται Domination και είναι το ιδανικό mode για να δοκιμάσουν νέοι παίκτες εν όψει της δωρεάν περιόδου. Ο σκοπός του mode είναι ακριβώς όπως και στο εφάμυλο mode του Call of Duty, με τρία capture points που οι ομάδες μάχονται για το ποια θα τα διατηρήσει για μεγαλύτερο χρονικό διάστημα.\nΜαζί με το Domination, κατά την διάρκεια της δωρεάν περιόδου, θα έχετε πλήρη πρόσβαση σε οτιδήποτε άλλο έχει να προσφέρει το παιχνίδι, συμπεριλαμβανομένων όλων των co op και multiplayer modes. Μπορείτε να το δοκιμάσετε έως τις 17 Δεκέμβρη ενώ θα υπάρχει και έκπτωση 50% στο Steam μέχρι τις 2 Ιανουαρίου 2020.\n15 Dec 2019 17:14\t#229515 by BigGreekGamer\nΘα παραμείνει δωρεάν στο Steam μέχρι τις 17 Δεκεμβρίου, από όπου θα μπρορείτε και να το κατεβάσετε.\nΤο Shooter προσφάτως δέχθηκε ένα update το οποίο πρόσθεσε ένα νέο game mode και έκανε βελτιώσεις στην απόδοση μαζί με μια σειρά από άλλες βελτιώσεις. Το νέο mode λέγεται Domination και είναι το ιδανικό mode για να δοκιμάσουν νέοι παίκτες εν όψει της δωρεάν περιόδου. Ο σκοπός του mode είναι ακριβώς όπως και στο εφάμιλλο mode του Call of Duty, με τρία capture points που οι ομάδες μάχονται για το ποια θα τα διατηρήσει για μεγαλύτερο χρονικό διάστημα.\nInsurgency: Sandstorm κάνοντας κλικ εδώ\n28 Feb 2020 13:57\t#231939 by BigGreekGamer\nΤο Insurgency: Sandstorm έρχεται επί τέλους στις κονσόλες, ένα χρόνο μετά την κυκλοφορία του για PC. Ανακοινώθηκε η ημερομηνία κυκλοφορίας για τα PlayStation 4 και Χbox One.\nΜπορείτε να παρακολουθήσετε το σχετικό τρέιλερ της ανακοίνωσης παρακάτω:\nΜέχρι στιγμής έχει πάρει θετικά σχόλια για τον ήχο του, αφού στοχεύει σε πιο ρεαλιστική αναπαράσταση των ηχητικών εφέ μέσα στη μάχη. Υπάρχει επίσης το co op mode που δίνει ακόμα μια επιλογή στους παίκτες.\nTo Insurgency: Sandstorm θα κυκλοφορήσει για PlayStation 4 και Xbox One στις 25 Αυγούστου 2020.\n26 Mar 2020 23:22\t#232838 by ViKouk\nViKouk replied the topic: Insurgency: Sandstorm\nΤο Insurgency: Sandstorm θα διατεθεί δωρεάν για σχεδόν μία εβδομάδα, μέχρι και την Τετάρτη 1η Απριλίου.\nΣε περίπτωση που θέλετε να συνεχίσετε να παίζετε και μετά την περίοδο δωρεάν δοκιμής, μπορείτε να το αγοράσετε μέσα σε αυτή την περίοδο στη μισή τιμή των 14.99€ από τη σελίδα του στο Steam.\nΤο Insurgency: Sandstorm αποτελεί ένα πολύ ρεαλιστικό Squad-based Shooter, στο οποίο προστίθενται συνέχεια καινούρια όπλα, maps και modes, ενώ αυτό που ξεχωρίζει πραγματικά είναι το τύπου tug-of-war PvP Frontline mode. Το τελευταίο update, 1.6, πρόσθεσε πλήρη υποστήριξη mod και έτσι όλα τα mod downloads γίνονται μέσα από τον game client. Προστέθηκε ακόμη ένα νέο map, Power Plant και όλα τα maps έγιναν συμβατά με το Domination mode, το οποίο υπάρχει από το προηγούμενο update.\nΜπορείτε να κατεβάστε το Insurgency: Sandstorm κάνοντας κλικ εδώ.


ΣπίτιΠόροςΕπεξεργασία βίντεοΠερικοπή βίντεο στο Shotcut\nΠώς να χωρίσετε το βίντεο στο Shotcut: Βασικά βήματα που πρέπει να ακολουθήσετε\nΤο Shotcut είναι ένα από τα πιο δημοφιλή εργαλεία επεξεργασίας βίντεο που μπορείτε να χρησιμοποιήσετε δωρεάν. Αυτό το εργαλείο λειτουργεί σε όλες σχεδόν τις συσκευές Windows, Mac και Linux. Το Shotcut είναι ένα εξαιρετικό λογισμικό που βοηθά τους χρήστες να βελτιώσουν τα πιο αγαπημένα τους βίντεο κλιπ. Προσφέρει πολλές δυνατότητες επεξεργασίας. Μπορείτε να βάλετε εφέ, φίλτρα και περικοπή στο εγγεγραμμένο βίντεο με αυτό το εργαλείο. Γι' αυτό δεν υπάρχει κανένας δισταγμός ότι μπορείτε να κόψετε τα αρχεία σας με τη βοήθεια αυτού του εργαλείου. Αν θέλεις να μάθεις πώς να περικόψετε ένα βίντεο στο Shotcut, μη διστάσετε να το περιορίσετε σε αυτήν την ανάρτηση.\nΜέρος 1. Τρόπος περικοπής βίντεο στο Shotcut\nΜέρος 2. Καλύτερες εναλλακτικές λύσεις περικοπής βίντεο\nΜέρος 4. Συχνές ερωτήσεις σχετικά με το Shotcut: Πώς να κόψετε βίντεο\nΣε αυτό το μέρος, θα σας δείξουμε πώς να περικόψετε ένα βίντεο χρησιμοποιώντας το Shotcut χρησιμοποιώντας συγκεκριμένες συμβουλές και κόλπα. Ακολουθήστε αυτά τα βήματα για να σας βοηθήσουν να επιτύχετε τη βελτίωση βίντεο που επιθυμείτε για την παραγωγή βίντεο.\nΒήμα 1: Αρχικά, πρέπει να κατεβάσετε και να εγκαταστήσετε το Shotcut στη συσκευή σας και να το αφήσετε να λειτουργήσει. Μόλις αρχίσει να εκτελείται το πρόγραμμα επεξεργασίας βίντεο, ανοίξτε το και κάντε κλικ στο ΑρχείοΕ Σύμφωνα με το Αρχείο μενού, πατήστε το Ανοιγμα αρχείου. Στη συνέχεια, κάντε κλικ ή σύρετε και αποθέστε το βίντεο στον καμβά.\nΒήμα 2: Μετά από αυτό, σύρετε τη γραμμή στην αρχή ή στο τέλος, ανάλογα με την προτίμησή σας. Σε αυτήν την περίπτωση, μπορείτε να περικόψετε το εγγεγραμμένο βίντεο.\nΒήμα 3: Εάν είστε ευχαριστημένοι με τις τροποποιήσεις, μπορείτε τώρα να εξαγάγετε και να αποθηκεύσετε το περικομμένο βίντεό σας στο Shotcut.\nΟι άνθρωποι εκπλήσσονται από αυτό το πρόγραμμα επεξεργασίας βίντεο που ονομάζεται Μετατροπέας βίντεο Vidmore. Αυτό το πρόγραμμα είναι η καλύτερη εναλλακτική για εργαλεία που είναι δύσκολο να πλοηγηθείτε. Θέλετε να μάθετε γιατί; Αυτό συμβαίνει επειδή το Vidmore έχει μια ενσωματωμένη διαισθητική διεπαφή. Επιτρέπει σε κάθε χρήστη να επεξεργάζεται και να τροποποιεί τα αγαπημένα του αρχεία χωρίς επιπλοκές, είτε είναι αρχάριος είτε επαγγελματίας. Εκτός από αυτό, θα σας επιτρέψει να επεξεργαστείτε οποιοδήποτε αρχείο έχετε, όπως κομμάτια βίντεο, γραφικών και ήχου. Αυτό που κάνει αυτό το εργαλείο πιο ευνοϊκό για τους χρήστες είναι η ικανότητά του να προσαρμόζεται σε οποιοδήποτε τύπο μορφής πολυμέσων έχετε. Το Vidmore Video Converter λειτουργεί καλύτερα σε συσκευές Mac και Windows. Και μετατρέπει τα αρχεία σας με πολύ ομαλό τρόπο, επειδή μετατρέπεται πολύ γρήγορα. Ακούγεται ενδιαφέρον, σωστά; Με αυτό, εάν θέλετε να μάθετε πώς να κόψετε ένα βίντεο στο Shotcut, παρέχουμε ένα δείγμα διαδικασίας παρακάτω.\nΒήμα 1: Κατεβάστε το Shotcut Alternatives\nΠρώτα, πρέπει να κάνετε λήψη και εγκατάσταση του Vidmore Video Converter, που βρίσκεται εδώ. Επιλέξτε το κατάλληλο Κατεβάστε κουμπί για τη συσκευή σας από το αναπτυσσόμενο μενού. Μετά από αυτό, θα πρέπει να εγκαταστήσετε το πρόγραμμα εκκίνησης του εργαλείου και στη συνέχεια να περιμένετε να αρχίσει να λειτουργεί.\nΒήμα 2: Ανεβάστε το βίντεο στη γραμμή χρόνου\nΜόλις ξεκινήσει το Vidmore, μπορείτε να ξεκινήσετε τη μεταφόρτωση του εγγεγραμμένου βίντεο που θέλετε να επεξεργαστείτε. Επίλεξε το Πρόσθεσε αρχεία κουμπί στην επάνω αριστερή γωνία του κύριου παραθύρου του ταμπλό. Μπορείτε επίσης να χρησιμοποιήσετε το Συν εικονίδιο, που εμφανίζεται στο κάτω μέρος της γραμμής χρόνου.\nΒήμα 3: Περικοπή του βίντεο κλιπ\nΜόλις το βίντεο αντικατοπτρίζεται στη διεπαφή, μεταβείτε στην περιοχή επεξεργασίας πατώντας το Ψαλιδίζω σύμβολο στη μικρογραφία του βίντεο. Θα ανοίξει μια νέα οθόνη όταν κάνετε κλικ σε αυτό το σύμβολο. Για να κόψετε το βίντεο κλιπ σας, πρέπει να παρέχετε το Αρχή και Τέλος χρονοδιαγράμματα. Τα ρυθμιστικά είναι μια άλλη επιλογή για να επεξεργαστείτε το εγγεγραμμένο βίντεο. Προσαρμόστε τη διάρκεια του βίντεο χρησιμοποιώντας το ρυθμιστικό που είναι συνδεδεμένο σε αυτό. Όταν ολοκληρωθεί, κάντε κλικ στο κουμπί Αποθήκευση.\nΜπορείτε τώρα να κάνετε κλικ στο Μετατροπή όλων κουμπί στο κάτω δεξιό τμήμα του Timeline μόλις ολοκληρώσετε την περικοπή του βίντεο κλιπ σας.\nΕάν είστε συγκεκριμένοι στη διεπαφή ενός προγράμματος επεξεργασίας βίντεο, το ClipChamp είναι μια τέλεια επιλογή. Είναι ένα πρόγραμμα επεξεργασίας βίντεο που μπορείτε να χρησιμοποιήσετε στο διαδίκτυο. Το ClipChamp δημιουργήθηκε για άτομα που θέλουν να επεξεργαστούν τα βίντεό τους, ειδικά εκείνα που δεν έχουν προηγούμενη εμπειρία με την επεξεργασία βίντεο. Αυτό το διαδικτυακό εργαλείο θα σας βοηθήσει να συγχωνεύσετε τα κλιπ ήχου, γραφικών και βίντεο. Όχι μόνο αυτό, υποστηρίζει την προσθήκη φίλτρων και κειμένου για να γίνει πιο ελκυστικό στο κοινό.\nΈνα από τα προγράμματα επεξεργασίας βίντεο που μπορείτε να αποκτήσετε σε Mac και Windows είναι το Vimeo. Δεν λειτουργεί μόνο ως πρόγραμμα επεξεργασίας βίντεο αλλά και ως πλατφόρμα κοινής χρήσης βίντεο. Μοιάζει ελαφρώς με άλλους ιστότοπους κοινωνικής δικτύωσης. Μπορείτε να μοιραστείτε τα βίντεό σας στη ροή ειδήσεων, να κάνετε ζωντανή ροή και να μεταδώσετε και να επεξεργαστείτε βίντεο. Αυτό το εργαλείο είναι καλό για εσάς εάν θέλετε να περικόψετε τα βίντεό σας χωρίς να διακυβεύσετε την ποιότητά τους.\n4. 123 Εφαρμογές\nΟ ιστότοπος 123 Apps είναι επίσης μια καλή εναλλακτική εάν θέλετε να κόψετε τα βίντεο κλιπ σας ενώ βρίσκεστε στο διαδίκτυο. Είναι ένα πρόγραμμα επεξεργασίας που βασίζεται στο web, συμβατό με μια μεγάλη ποικιλία μορφών αρχείων ήχου και βίντεο. Λόγω του φιλικού προς το χρήστη σχεδίασής του, αυτό το πρόγραμμα μπορεί να είναι πολύτιμο για όσους είναι νέοι στην επεξεργασία βίντεο ή γενικά στην επεξεργασία βίντεο. Χάρη στο λογισμικό που περιλαμβάνεται, η επεξεργασία, η περικοπή, η κοπή και η συγχώνευση των βίντεο κλιπ σας θα είναι παιχνιδάκι.\nΑς υποθέσουμε ότι δυσκολεύεστε να αποφασίσετε ποιο πρόγραμμα περικοπής βίντεο θα κόψετε τα βίντεο κλιπ σας. Σε αυτήν την περίπτωση, ο παρακάτω πίνακας μπορεί να σας βοηθήσει να αποφασίσετε ποιο να επιλέξετε.\nΥποστήριξη Mac και Windows\nΒασικά εργαλεία επεξεργασίας\nΥποστηρίζει διαφορετικές μορφές αρχείων βίντεο\nShotCut Μετατροπέας βίντεο Vidmore ClipChamp Vimeo 123 Εφαρμογές\nΠοιο είναι το πλεονέκτημα του Shotcut σε άλλα προγράμματα επεξεργασίας βίντεο;\nΔιαθέτει προηγμένα χαρακτηριστικά, όπως χρονοδιάγραμμα επεξεργασίας πολλαπλών κομματιών, πλήκτρο χρωμάτων, δυνατότητα φόρτωσης εφέ βίντεο και ήχου και πολλά άλλα.\nΠοιο είναι το μειονέκτημα της χρήσης Shotcut;\nΣε σύγκριση με άλλα εμπορικά εργαλεία, η εργασία με τίτλους και κείμενο ενδέχεται να διαρκέσει περισσότερο.\nΜπορώ να εγκαταστήσω το Shotcut σε κινητή συσκευή;\nΠρος το παρόν, το Shotcut δεν είναι ακόμη διαθέσιμο, αλλά υπάρχουν πολλές εφαρμογές σε κινητές συσκευές που μπορούν να σας βοηθήσουν να περικόψετε τα βίντεό σας, όπως το InShot, το KineMaster και το CapCut.\nΟρίστε το! Τώρα δεν θα δυσκολευτείτε να αναρωτηθείτε πώς να περικόψετε ένα βίντεο με το Shotcut. Το μόνο που έχετε να κάνετε είναι να ανατρέξετε στην παραπάνω εικόνα. Αλλά επειδή το Shotcut δεν είναι τόσο φιλικό προς το χρήστη, μπορείτε να χρησιμοποιήσετε τα πιο προτεινόμενα εναλλακτικά προγράμματα παραπάνω.


Δαμάσκηνο Οσμωτικό 250γρ\nΔαμάσκηνο Οσμωτικό Απύρηνο 250γρ\nΣημαντική πηγή αντιοξειδωτικών που απορροφούν τις ελεύθερες ρίζες οξυγόνου και επιβραδύνουν τη διαδικασία γήρανσης του εγκεφάλου και του σώματος. Είναι πλούσια σε ιχνοστοιχεία (κάλιο, ασβέστιο, φώσφορο, μαγνήσιο, σίδηρο). Όσον αφορά το σίδηρο συμβάλλει και στην απορρόφησή του στο αίμα. Δεν έχουν καθόλου χοληστερόλη και ταυτόχρονα εμποδίζουν την οξείδωση της κακής χοληστερόλης(LDL) στο αίμα μειώνοντας τον κίνδυνο καρδιακών νοσημάτων. Ρυθμίζουν την αρτηριακή πίεση με το κάλιο που περιέχουν. Τα 5 ξηρά δαμάσκηνα περιέχουν 293 mg καλίου. Με τον χαμηλό γλυκαιμικό δείκτη τους ενδείκνυνται και για άτομα που πάσχουν από διαβήτη ώστε να ελέγχουν τα επίπεδα γλυκόζης στο αίμα τους. Συμβάλλουν στην αύξηση της οστικής πυκνότητας και έτσι στην πρόληψη της οστεοπόρωσης.\nΤιμή: 3,31 €\nΔαμάσκηνο Οσμωτικό Απύρηνο 250γρ ΑΠΟΞΗΡΑΜΕΝΑ & ΟΣΜΩΤΙΚΑ ΦΡΟΥΤΑ\n3.30525 3.30525 EUR\ndamaskino osmotic 250gr\nΤα αποξηραμένα δαμάσκηνα φημίζονται κατά κύριο λόγο για την καθαρκτική τους δράση με την υψηλή περιεκτικότητά τους σε φυτικές ίνες.\nΕνδεικτικά 10 δαμάσκηνα παρέχουν 7 γρ. φυτικών ινών. Για τη δυσκοιλιότητα είναι το Νο1 γιατρικό όπως υποστηρίζουν οι διαιτολόγοι-διατροφολόγοι.\nΕίναι από τα πιο θρεπτικά αποξηραμένα φρούτα μαζί με τα ξηρά σύκα. Σημαντική πηγή αντιοξειδωτικών που απορροφούν τις ελεύθερες ρίζες οξυγόνου και επιβραδύνουν τη διαδικασία γήρανσης του εγκεφάλου και του σώματος.\nΕίναι πλούσια σε ιχνοστοιχεία (κάλιο, ασβέστιο, φώσφορο, μαγνήσιο, σίδηρο). Όσον αφορά το σίδηρο συμβάλλει και στην απορρόφησή του στο αίμα. Δεν έχουν καθόλου χοληστερόλη και ταυτόχρονα εμποδίζουν την οξείδωση της κακής χοληστερόλης (LDL) στο αίμα μειώνοντας τον κίνδυνο καρδιακών νοσημάτων. Ρυθμίζουν την αρτηριακή πίεση με το κάλιο που περιέχουν.\nΤα 5 ξηρά δαμάσκηνα περιέχουν 293 mg καλίου.\nΤρόπος χρήσης: Τρώγονται ωμά σαν σνακ ή μπορείτε να τα συνδυάσετε με μούσλι ή γιαούρτι ή σε smoothies


Γκλάντμπαχ - Ντόρτμουντ. Το 12-0 (!) του 1978 και η εφιάλτης του Ρεχάγκελ\nΟι δύο σύλλογοι έχουν… ηλικιακή διαφορά 9 ετών: η Γκλάντμπαχ «γεννήθηκε» το 1900 και η Ντόρτμουντ το 1909.\nΟι δύο πόλεις απέχουν κατιτίς λιγότερο από τα 100 χλμ. και βρίσκονται γεωγραφικά στη Βόρεια Ρηνανία – Βεστφαλία, ήτοι στο μεγαλύτερο ομόσπονδο κρατίδιο της σημερινής Γερμανίας με πληθυσμό περίπου 19 εκατ. κατοίκων, πλησίον Βελγίου και Ολλανδίας. Δεν είναι καν πρωτεύουσες της περιοχής, τον… τίτλο έχει το Ντίσελντορφ. Ωστόσο τις χωρίζουν δύο τινά: ένα σκορ… μαμούθ μα, κυρίως… το όνομα! Καθότι αμφότερες διάλεξαν το «Μπορούσια» για τον σύλλογοι, ήτοι τη λατινική μορφή του ονόματος της Πρωσίας. Γνωστός ο εθνικισμός των Γερμανών άλλωστε, που παραμένει ως τις μέρες μας.\nΠρωσία είναι ιστορική περιοχή της χώρας που εκτεινόταν από τα γαλλικά σύνορα ως τα σύνορα με την τότε ΕΣΣΔ και ως το 1945 αποτελούσε την πιο εκτεταμένη περιοχή της με 13 επαρχίες, στην οποία ανήκε και το Βερολίνο. Μετά τον Β’ Παγκόσμιο Πόλεμο οι κατοχικές δυνάμεις αποφάσισαν την απόσπαση του μεγαλύτερου τμήματος του κρατιδίου από τις εσωτερικές γερμανικές περιοχές. Μέρη του ανατολικού τμήματος της Πρωσίας ανήκουν σήμερα στην Πολωνία (κυρίως το Γκντανσκ) και στη Ρωσία (το Καλίνινγκραντ).\nΕξ ου και το πιο διάσγημο σύνθημα των οπαδών της Γκλάντμπαχ: «Es gibt nur eine Borussia»: «υπάρχει μόνο μια Μπορούσια», ώστε να πικάρουν τους Βεστφαλούς.\nΤο γερμανικό σκάνδαλο του αιώνα…\n…δεν είναι άλλο από το μεγαλύτερο σκορ στην ιστορία της Bundesliga, που πολλοί (και ουχί άδικα) θεωρούν έως σήμερα τη μεγαλύτερη «κηλίδα». Στις 29 Απριλίου 1978 διεξήχθη η τελευταία αγωνιστική του γερμανικού πρωταθλήματος, με την (πανίσχυρη, εκείνη την εποχή) Γκλάντμπαχ να υποδέχεται την Ντόρτμουντ και να δίνει μάχη για τον τίτλο με τη συνδιεκδικήτρια, και ισόβαθμη, Κολωνία που έπαιζε στο Αμβούργο με τη Ζανκτ Πάουλι. Μάλιστα το ματς της Γκλάντμπαχ δεν έγινε στο «Μπέκελμπεργκ», που ήταν υπό ανακατασκευή, αλλά στο «Ραϊνστάντιον» του Ντίσελντορφ. Αν παρέμεινε η ισοβαθμία, η Κολωνία θα έπαιρνε τον τίτλο ούσα +10 στη συνολική διαφορά τερμάτων, που αποτελούσε το πρώτο κριτήριο.\nΣτο ημίχρονο το σκορ είναι… 6-0, με χατ τρικ του Χάινκες, για την Γκλάντμπαχ του Ούντο Λάτεκ ενάντια στην Ντόρτμουντ του Οτο Ρεχάγκελ, ο οποίος έβαλε τον αναπληρωματικό κίπερ Πέτερ Εντρουλατ αντί του τραυματία Χορστ Μπέρτραμ καίτοι ο πρώτος είχε προ ολίγων ωρών μάθε ότι το συμβόλαιό του δεν θα ανανεωνόταν. Στην ανάπαυλα η Κολωνία είναι… μόλις στο 1-0, ο Ρεχάγκελ δεν κάνει αλλαγές και το θρίλερ συνεχίζεται. Ο Χάινκες φτάνει τα πέντε γκολ στο 77’ με το σκορ στο 10-0, ο (άλλος γνωστός μας) Εβαλντ Λίνεν μπαίνει ως αλλαγή και ενημερώνει άπαντες ότι η Κολωνία νικά 3-0, άρα θέλουν άλλα τρία. Βάζει το 11ο, το ματς τελειώνει στο 12-0 αλλά η Κολωνία έχει, κι αυτή, κάνει περίπατο με 5-0 και το αστέρι της, Χάραλντ Σουμάχερ, ξεσπά σε ουρλιαχτά πανηγυρισμών.\nΗ ρεβάνς του Οτο\nΤην επομένη ο Ρεχάγκελ απολύθηκε από την Ντόρτμουντ, τις επόμενες εβδομάδες απομακρύνθηκε η… μισή ομάδα, με την υποψία και μόνο της «χειραγώγησης». Ηταν, δεν ήταν, η «ρετσινιά» έμεινε πάντως… Στο δε «Οθωνα» έμεινε το παρατσούκλι… «Torhagel», από το tor που σημαίνει γκολ στα γερμανικά και το hagel που σημαίνει «θύελλα»…\nΚατόπιν εργάστηκε διαδοχικά στην Αρμίνια, στη Φορτούνα, στη Βέρντερ κατακτώντας δις τον τίτλο (’88 και ’93), στην Μπάγερν, στην Καϊζερσλάουτερν παίρνοντας το πρωτάθλημα την επομένη της ανόδου (’98!) και, φυσικά, στην Εθνική μας οδηγώντας στο έπος του 2004.\nSportday, «Scripta manent», 21/12/2018\nΓιούπ Χάινκες Γκλάντμπαχ Ντόρτμουντ Οτο Ρεχάγκελ Ούντο Λάτεκ Bundesliga Derby stories Scripta manent Sportday\nΚΡΙΤΙΚΗ Ιουνίου 09, 2020 ΕΤΙΚΕΤΕΣ Γιούπ Χάινκες Γκλάντμπαχ Ντόρτμουντ Οτο Ρεχάγκελ Ούντο Λάτεκ Bundesliga Derby stories Scripta manent Sportday


Ταξική Πορεία: Υγειονομικοί: Απεργία Τετάρτη 27 Νοέμβρη\nΠαράλληλα η κυβέρνηση μεθοδεύει το κλείσιμο νοσοκομείων. Μόνο έτσι μπορούμε να ερμηνεύσουμε την απόπειρα κλεισίματος της πτέρυγας Μπόμπολα του Αμαλία Φλέμινγκ με το πρόσχημα της «φιλοξενίας» ασυνόδευτων προσφυγόπουλων. Επιπλέον τα μηνύματα ιδιωτικοποίησης των νοσοκομείων, είτε κατά τμήματα, είτε με τη μετατροπή τους σε ΝΠΙΔ, είτε με ΣΔΙΤ αυξάνουν, με τον ΠΙΣ και άλλους «επιστημονικούς φορείς» να παίζουν το ρόλο του λαγού, δοκιμάζοντας αντιδράσεις. Όλα αυτά θα έχουν σημαντικές αρνητικές συνέπειες στις σχέσεις εργασίας και στους μισθούς μας. Μην ξεχνάμε και τις προεκλογικές δηλώσεις Μητσοτάκη, υγειονομικοί υπάλληλοι του δημοσίου να εργάζονται στις ιδιωτικές κλινικές από τις οποίες το δημόσιο θα αγοράζει υπηρεσίες!\nΌλα αυτά δεν είναι καινούργια. Είναι συνέχεια της επίθεσης που έχει εξαπολύσει εδώ και χρόνια το σύστημα, υπό την αυστηρή εποπτεία των «θεσμών», στα εργατικά και λαϊκά δικαιώματα, με βασικό στόχο την κατάργηση της μόνιμης και σταθερής δουλειάς. Οι ελαστικές σχέσεις εργασίας, η ανασφάλεια και η εργοδοτική τρομοκρατία του ιδιωτικού τομέα πρέπει να μεταφερθεί και στο δημόσιο.\nΜαζί με αυτά πάει και η συμπίεση του δικαιώματος του λαού στην πλήρη και δωρεάν περίθαλψη. Οι απολύσεις θα σημάνουν χειρότερη ταλαιπωρία για τους ασθενείς. Τα χέρια τους τρίβουν, βέβαια, οι μεγαλοκαρχαρίες του ιδιωτικού τομέα, που περιμένουν εδώ και χρόνια να απολαύσουν το μεγάλο κομμάτι της πίτας που δημιουργεί η εγκατάλειψη των δημόσιων νοσοκομείων.\nΚαι από κοντά, το φακέλωμα όλων των εργαζομένων και των σωματείων μας, οι ηλεκτρονικές ψηφοφορίες εξ αποστάσεως και μακριά απ’ τις Γενικές Συνελεύσεις, τα ΑΦΜ και τα «μητρώα πραγματικών δικαιούχων» με τα εξοντωτικά προσωποποιημένα πρόστιμα των 10.000 ευρώ, ο τρομοκρατικός ασφυκτικός κρατικός έλεγχος.\nΗ ηγεσία της ΠΟΕΔΗΝ, ωστόσο, το χαβά της. Συνεχίζει στην πεπατημένη που ακολουθεί τα τελευταία χρόνια. Κινητοποιήσεις τηλεοπτικού τύπου, κατακερματισμό των εργαζόμενων, αποφάσεις για απεργίες με τους συναδέλφους στο περιθώριο. Τα σωματεία που ελέγχουν οι δυνάμεις που πλειοψηφούν σε αυτή δεν λειτουργούν καν, δεν πραγματοποιούν συνελεύσεις. Για την κρατική επίθεση στα συνδικαλιστικά δικαιώματα, κουβέντα!\nΟι μόνοι που μπορούμε να πάρουμε την κατάσταση στα χέρια μας και να σπάσουμε τις λογικές της ανάθεσης αλλά και την απογοήτευση είμαστε οι ίδιοι οι εργαζόμενοι. Να μετατρέψουμε την οργή και το φόβο σε μαζικό παρατεταμένο αγώνα. Να συμμετέχουμε ουσιαστικά στα σωματεία και τους αγώνες μας.\n-ΜΑΖΙΚΕΣ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ – ΜΟΝΙΜΟΠΟΙΗΣΗ ΟΛΩΝ ΤΩΝ ΕΡΓΟΛΑΒΙΚΩΝ ΚΑΙ ΤΩΝ ΕΡΓΑΖΟΜΕΝΩΝ ΜΕ ΕΛΑΣΤΙΚΕΣ ΣΧΕΣΕΙΣ ΕΡΓΑΣΙΑΣ!\n-ΑΥΞΗΣΕΙΣ ΣΕ ΜΙΣΘΟΥΣ ΚΑΙ ΣΥΝΤΑΞΕΙΣ ΠΟΥ ΝΑ ΚΑΛΥΠΤΟΥΝ ΤΙΣ ΑΝΑΓΚΕΣ ΜΑΣ!\n-ΤΑ ΝΟΣΟΚΟΜΕΙΑ ΑΝΘΥΓΕΙΙΝΟΙ ΧΩΡΟΙ – ΚΑΤΩ ΤΑ ΧΕΡΙΑ ΑΠ’ ΤΟ ΝΟΣΟΚΟΜ. ΕΠΙΔΟΜΑ!\n-ΕΛΕΥΘΕΡΟΣ, ΑΝΕΞΑΡΤΗΤΟΣ ΑΠΟ ΤΟ ΚΡΑΤΟΣ ΣΥΝΔΙΚΑΛΙΣΜΟΣ!\n-ΑΝΑΤΡΟΠΗ ΤΗΣ ΠΟΛΙΤΙΚΗΣ ΕΕ, ΔΝΤ, ΚΕΦΑΛΑΙΟΥ ΚΑΙ ΚΥΒΕΡΝΗΣΗΣ!\nΑναρτήθηκε από Ταξική Πορεία στις 7:46 π.μ.


Στην K.O. του ΣΥΡΙΖΑ η βουλευτής Θεοδώρα Μεγαλοοικονόμου – politik.gr\nΣτην K.O. του ΣΥΡΙΖΑ η βουλευτής Θεοδώρα Μεγαλοοικονόμου\n15/01/2018, 8:30 μμ\nΩς βουλευτής του ΣΥΡΙΖΑ λογίζεται από σήμερα η Θεοδώρα Μεγαλοοικονόμου, καθώς εντάσσεται ως συνεργαζόμενη στο κυβερνών κόμμα. Σε δήλωσή της στο Αθηναϊκό Πρακτορείο Ειδήσεων η κυρία Μεγαλοοικονόμου εξήγησε τους λόγους που την οδήγησαν σε αυτήν την απόφαση.\nΣύμφωνα με την ίδια: «Η κυβέρνηση ΣΥΡΙΖΑ ΑΝΕΛ ανέλαβε όταν η ελληνική οικονομία και κοινωνία αντιμετώπιζαν μεγάλες δυσκολίες τις μεγαλύτερες των τελευταίων δεκαετιών. Δεν είχε ευθύνες για αυτό, ούτε ήταν ο ΣΥΡΙΖΑ που κυβερνούσε τα τελευταία 40 χρόνια. Τα τελευταία δυο χρόνια δεν έγιναν θαύματα ούτε περιμέναμε να γίνουν, όμως η εικόνα της χώρας αρχίζει να αλλάζει. Αυτό φαίνεται από την θετική αντίδραση των αγορών, όπου για πρώτη φορά βλέπουμε τα επιτόκια να έχουν φθάσει στα επίπεδα του 2006, πριν δηλαδή να μπούμε στην κρίση, διεθνώς αναγνωρίζεται ότι η χώρα είναι σταθερή και μπορούν να γίνουν επενδύσεις, και όλοι όσοι ήταν πριν εναντίον μας τώρα είναι υπέρ μας. Επέλεξα λοιπόν να συστρατευτώ σε αυτή την μεγάλη προσπάθεια», ανέφερε.\n«Αναγκαία η υπερψήφιση των προαπαιτούμενων»\nTags: Θεοδώρα Μεγαλοοικονόμου, Κ.Ο. ΣΥΡΙΖΑ, συνεργαζόμενη\n«Παραμύθι η καθαρή έξοδος από τα Μνημόνια»\nΚυκλώματα μαστροπείας και τοκογλυφίας στα δίχτυα της ΕΛΑΣ


Νέες ταυτότητες σαν... πιστωτικές κάρτες\nΑρχική Ειδήσεις Νέες ταυτότητες σαν… πιστωτικές κάρτες\nΝέες ταυτότητες σαν… πιστωτικές κάρτες\n21 Νοεμβρίου 2019 - 21:07\nΟ υπουργός Ψηφιακής Διακυβέρνησης Κυριάκος Πιερρακάκης αναφέρθηκε στην αναγκαιότητα ύπαρξης ταυτοτήτων νέου τύπου, λέγοντας πως θα μοιάζουν περισσότερο με πιστωτική κάρτα, θα έχουν έγχρωμη φωτογραφία, ενώ τόνισε πως ο στόχος είναι να είναι έτοιμες μέσα στο 2021.\nΌχι τις σημερινές που θυμίζουν τη δεκαετία του 1960 και του 1970 και ως προς αυτό έχουμε δεσμευτεί ότι μέσα στις επόμενες λίγες εβδομάδες θα ξεκινήσουμε με έναν διαγωνισμό από το υπουργείο Προστασίας του Πολίτη για τις νέες ταυτότητες με στόχο να είναι έτοιμες εντός του 2021, έχοντας φυσικά δημιουργήσει άλλους μηχανισμούς ταυτοποίησης πιο ήπιους τον Μάρτιο, Απρίλιο για να μπορέσουμε να σηκώσουμε αυτή τη νέα πλατφόρμα», είπε ο υπουργός στον Realfm 97,8.\nΈρχεται ένας μοναδικός αριθμός\n«Θα ανακοινώσουμε σύντομα ποιος θα είναι αυτός ο αριθμός. Είναι τεχνικό πιο πολύ ξέρετε αυτό το θέμα. Να δούμε αν μπορούμε να χρησιμοποιήσουμε έναν από τους υφιστάμενους και να τον γενικεύσουμε, να γίνει και φορολογικού ενδιαφέροντος και κοινωνικού ενδιαφέροντος.\nΠροφανώς αυτός ο αριθμός θα γράφεται και στην ταυτότητα και θα αλληλεπιδρούμε με το Δημόσιο με αυτόν τον αριθμό. Γιατί ο αριθμός της ταυτότητα, στην Ελλάδα αυτόν χρησιμοποιούμε κατά βάση, αλλάζει. Αν χάσεις την ταυτότητά σου, αλλάζει και ο αριθμός της.\nΘα πρέπει να έχουμε έναν αριθμό και να τον θυμόμαστε. Ο ΑΦΜ δεν αλλάζει, μένει σταθερός. Πρέπει να έχουμε έναν αριθμό και με αυτόν να αλληλεπιδρούμε, τον οποίο θα παίρνουμε όταν γεννιόμαστε», πρόσθεσε.\nΠροηγούμενο άρθροΚακοκαιρία: Έντονα προβλήματα σε όλη τη χώρα -Η πρόγνωση των επόμενων ημερών\nΕπόμενο άρθροΕΛΠΕ: Ετοιμάζουν τον πρώτο σταθμό εφοδιασμού οχημάτων με υδρογόνο


Στάινμαϊερ: Η Ευρώπη χρειάζεται ένα σήμα επανεκκίνησης | Insider\nΣτάινμαϊερ: Η Ευρώπη χρειάζεται ένα σήμα επανεκκίνησης\nΟ Γερμανός πρόεδρος Φρανκ-Βάλτερ Στάινμαϊερ έκανε σήμερα έκκληση για επανεκκίνηση της Ευρωπαϊκής Ένωσης μετά την κρίση της πανδημίας του κορονοϊού κατά την συνάντησή του με τον Αυστριακό ομόλογό του. Αδιέξοδο οι εθνικές εσωστρέφειες, η Ευρώπη τα κατάφερε τελικά, τόνισε ο Αλεξάντερ Βαν ντερ Μπέλεν.\n«Η Ευρώπη, για την οποία συχνά μιλάμε άσχημα ελαφρά τη καρδία, έπειτα από κάποια εθνικά αντανακλαστικά στην αρχή της κρίσης, έδειξε πραγματικά αξιοσημείωτο επίπεδο συνοχής και αλληλεγγύης», δήλωσε σήμερα στο Βερολίνο ο Γερμανός πρόεδρος Φρανκ-Βάλτερ Στάινμαϊερ μετά την συνομιλία του με τον πρόεδρο της Αυστρίας Αλεξάντερ Βαν ντερ Μπέλεν.\nΟ Στάινμαϊερ επαίνεσε το αναπτυξιακό πρόγραμμα 750 δισ. ευρώ της Ευρωπαϊκής Ένωσης: «Αυτό είναι ένα σήμα αλληλεγγύης. Χρειαζόμαστε επίσης ένα σήμα επανεκκίνησης στην Ευρώπη για το μέλλον μετά την κρίση της πανδημίας», τόνισε.\nΑυτό θα υπάρξει μόνο εάν συνειδητοποιήσουμε περισσότερο από ό,τι στο παρελθόν ότι η Ευρώπη δεν είναι μόνο τα θεσμικά όργανα της Ευρωπαϊκής Ένωσης στις Βρυξέλλες, αλλά επίσης και τα 27 κράτη μέλη όπως και όλοι οι πολίτες. Η αλλαγή των παγκόσμιων παικτών έχει επιταχυνθεί. Και ο κόσμος απλώς δεν θα περιμένει την Ευρώπη», πρόσθεσε ο Γερμανός πρόεδρος.\n«Με το πρώτο σοκ στην αρχή της πανδημίας, υπήρξαν αυτές οι εθνικές εσωστρέφειες. Ωστόσο, κάθε μέρα που περνούσε, συνειδητοποιούσαμε περισσότερο ότι αυτό ήταν ένα αδιέξοδο. Η Ευρωπαϊκή Ένωση απέδειξε τελικά την αποτελεσματικότητά της», τόνισε με τη σειρά του ο Αυστριακός πρόεδρος.\nΟ Βαν ντερ Μπέλεν κάλεσε τους πολίτες στο πλαίσιο της Διάσκεψης για το Μέλλον της Ευρώπης «να μην επικρίνουν την Ευρωπαϊκή Ένωση γενικώς, αλλά να λένε συγκεκριμένα τις τους δυσαρεστεί».


ΝΩΝΤΑΣ ΡΕΝΤΖΗΣ: 2013\nΗ συλλογή του Νώντα Ρεντζή με τον τίτλο "ο μόχθος"\nΗ συλλογή του Νώντα Ρεντζή με τον τίτλο "ο μόχθος" πλησιάζει στην ολοκλήρωση της. Περιέχει μερικά παλιότερα, γνωστά και δημοφιλή έργα αλλά και πάρα πολλά νέα έργα.\nΤα νέα έργα παρουσιάζονται παρακάτω.\nτράτα λάδι σε καμβά, διαστάσεις 50Χ70 εκ\nξυλοκόποι λάδι σε καμβά, διαστάσεις 50Χ90 εκ.\nταρσανάς λάδι σε καμβά, διαστάσεις 60Χ80 εκ.\nβαρελάδες λάδι σε καμβά, διαστάσεις 50Χ60 εκ\nσαμαράδες λάδι σε καμβά, διαστάσεις 50Χ60 εκ\nκαρεκλάς λάδι σε καμβά, διαστάσεις 60Χ50 εκ\nκαλαθάς λάδι σε καμβά, διαστάσεις 60Χ70 εκ\nπεταλωτήδες λάδι σε καμβά, διαστάσεις 50Χ60 εκ\nκαλατζής λάδι σε καμβά, διαστάσεις 50Χ60 εκ\nτσαγκάρης λάδι σε καμβά, διαστάσεις 45Χ60 εκ\nκαστανάς λάδι σε καμβά, διαστάσεις 45Χ70 εκ\nπαγωτατζής λάδι σε καμβά, διαστάσεις 50Χ60 εκ\nψαράδες λάδι σε καμβά, διαστάσεις 52Χ112 εκ\nκουρέας λάδι σε καμβά, διαστάσεις 50Χ70 εκ\nΑναρτήθηκε από kika στις 9:49 μ.μ. Δεν υπάρχουν σχόλια:\nΗ συλλογή του Νώντα Ρεντζή με τον τίτλο "ο μόχθος"...


Progressive rock - Βικιπαίδεια\nΤο progressive rock (μετάφραση: "προοδευτικό ροκ") είναι υποείδος της rock μουσικής, που εμφανίστηκε λίγο αργότερα από το ψυχεδελικό ροκ στην Αγγλία. Παρότι το ρεύμα αυτό απέκτησε εκπροσώπους σε διάφορες χώρες, η επιρροή των αγγλικών συγκροτημάτων παρέμεινε καθοριστική. Χρυσή του εποχή ήταν η δεκαετία του ΄70 και συσχετίστηκε σε μεγάλο βαθμό με το κίνημα των Χίπις. Άρχισε να περιθωριοποιείται με την εμφάνιση του πανκ ροκ και της disco.\n2 Επιρροές από τη λογοτεχνία\n4 Γνωστοί εκπρόσωποι\n6 Προτεινόμενα για ανάγνωση\nΚύριο λήμμα: Ροκ μουσική\nΟ Ian Anderson των Jethro Tull παίζει σαξόφωνο.\n"Το progressive rock αποτελεί την πιο καλλιτεχνική, φιλοσοφική, την πιο «διανοουμενίστικη» πλευρά της Rock μουσικής". Οι μπάντες του είδους αυτού πειραματίστηκαν με διάφορα όργανα εκτός του καθιερωμένου σετ κιθάρας - μπάσου - ντραμς και εισήγαγαν νέες μορφές στα τραγούδια ως προς τα μουσικά μέρη που απάρτιζαν τα κομμάτια. Συγκροτήματα όπως οι Beatles, οι Pink Floyd, οι Moody Blues, οι Deep Purple και οι Golden Earring πειραματίστηκαν με όργανα όπως έγχορδα ορχήστρας, πνευστά, αλλά και πλήρεις ορχήστρες. Τα ροκ συγκροτήματα του είδους, ξεπέρασαν κατά πολύ το ως τότε καθιερωμένο τρίλεπτο διάρκειας ενός ροκ τραγουδιού και ηχογράφησαν πιο περίπλοκα στη δομή τραγούδια χρησιμοποιώντας ενίοτε συγχορδίες που είχαν τη βάση τους στην τζαζ και άλλα υποείδη που ξεκίνησαν από αυτήν όπως η fusion.\nΟι επιρροές των συγκροτημάτων του προοδευτικού ροκ έρχονταν από πολλά είδη, συμπεριλαμβανομένων της κλασικής, της τζαζ και της ηλεκτρονικής μουσικής. Τα τραγούδια στο σύνολό τους δε, είχαν μεγαλύτερη ποικιλία από τα άλλα ροκ τραγούδια. Κυμαίνονταν από ήρεμα και πλούσια σε μελωδία, έως ατονικά, παράφωνα και περίπλοκα κομμάτια.\nΤο progressive rock αποτελεί την πιο καλλιτεχνική, φιλοσοφική, την πιο «διανοουμενίστικη» πλευρά της Rock μουσικής. Οι σχέσεις του Προοδευτικού Rock με τις άλλες τέχνες ήταν πολύ στενές, η έμπνευση από τη λογοτεχνία σχεδόν κανόνας, οι στίχοι πιο υπερβατικοί και βαθυστόχαστοι, η εικόνα και ο τρόπος παρουσίασης της μουσικής αυτής ήταν πιο θεατρικός, η δισκογραφία του παρουσίαζε έργα ολοκληρωμένα κατά το πρότυπο, πολλές φορές των μεγάλων κλασικών συνθετών (όροι όπως σουίτα, πρελούδιο, κίνηση χρησιμοποιούντο συχνότατα), πολλές φορές οι δίσκοι ήταν θεματικοί(concept), η τεχνική αρτιότητα των μουσικών ήταν από τις υψηλότερες στο χώρο του Rock τόσο σε πρακτικό όσο και σε θεωρητικό επίπεδο…\nΟ Rick Wakeman παίζει συνθεσάιζερ με το ένα χέρι και προγραμματίζει ένα Minimoog με το άλλο.\nΟι μουσικοί του Progressive Rock επίσης έδωσαν μεγάλη έμφαση και στη σύνθεση, πραγματοποιώντας μεγαλεπήβολες δημιουργίες όπως οι Rock σουίτες... Ακόμη προχώρησαν σε συνθέσεις πάνω στα πρότυπα της φούγκας και του κανόνα. Συνήθως μια βασική μελωδία στο Rock συνοδεύεται από μια μπασογραμμή, συγχορδίες και κρουστά για το ρυθμό. Όμως στις προκείμενες περιπτώσεις ήταν δυνατόν πολλές ανεξάρτητες μελωδίες να ξεδιπλώνονται ταυτόχρονα. Ενδεικτικά οι Jethro Tull χρησιμοποίησαν κανόνα στο κομμάτι “Round” και οι Caravan στο κομμάτι “Asforteri 25”.\nΤο προοδευτικό ροκ έφερε τα synthesizers στο προσκήνιο, οδήγησε ουσιαστικά τις εξελίξεις στα πληκτροφόρα όργανα και αξιοποίησε γενικότερα τη τεχνολογία του ήχου.\nΕπιρροές από τη λογοτεχνία[Επεξεργασία | επεξεργασία κώδικα]\nΗ επιρροή της λογοτεχνίας και των ιερών γραφών στο progressive rock είναι πολύ μεγάλη. Μερικά χαρακτηριστικά παραδείγματα:\nΗ Αγία Γραφή ενέπνευσε πάρα πολλά συγκροτήματα, όπως οι Έλληνες Aphrodite's Child, οι Γερμανοί Eloy και οι Βρετανοί Genesis, που πήραν το όνομά τους από το πρώτο βιβλίο της.\nΟ δίσκος των Yes, Tales from Topographic Oceans (1973) βασίζεται στα ιερά βιβλία του Βουδισμού.\nΟ ποιητής και ζωγράφος Ουίλιαμ Μπλέικ ενέπνευσε συγκροτήματα όπως οι Emerson, Lake and Palmer, οι Genesis, οι Yes και οι Tangerine Dream που μελοποίησαν ποιήματά του.\nΟι Gentle Giant δημιούργησαν τραγούδια πάνω σε ποιήματα του λόρδου Βύρωνα.\nΟι Faust πήραν το όνομά τους από το ομώνυμο έργο του Γκαίτε.\nΟι Τζον Άντερσον και Πίτερ Χέιμιλ έγραψαν κομμάτια πάνω στο μυθιστόρημα Η Αλίκη στη χώρα των θαυμάτων του Λιούις Κάρολ.\nΜυθιστορήματα του Άρθουρ Κλαρκ ενέπνευσαν κομμάτια των Genesis, των Van Der Graaf Generator και του Μάικ Όλντφιλντ (Songs of Distant Earth, 1994).\nΟι Genesis και οι King Crimson έγραψαν κομμάτια επάνω σε ποιήματα του Τ.Σ. Έλιοτ.\nΗ Οδύσσεια του Ομήρου αποτέλεσε πηγή έμπνευσης για τους Genesis, Caravan, King Crimson, Artcane, Eloy, Α-440, κ.ά.\nΟ Άλντους Χάξλεϋ έχει επηρεάσει το είδος γενικά και ειδικά, ενώ το Animals των Pink Floyd (1977) αναφέρεται στη Η Φάρμα των Ζώων του Τζωρτζ Όργουελ.\nΟ concept δίσκος Tales of Mystery and Imagination του Alan Parsons (1976), αναφέρεται στο έργο του Έντγκαρ Άλλαν Πόε.\nΤο προοδευτικό ροκ χαρακτηρίστηκε από εκπροσώπους του πανκ ροκ ως δεινοσαυρικό, όπως και το κλασικό ροκ, και κατηγορήθηκε ως πολιτικό.\nΓνωστοί εκπρόσωποι[Επεξεργασία | επεξεργασία κώδικα]\nΓνωστά συγκροτήματα προοδευτικού ροκ είναι τα εξής: Barclay James Harvest, Camel, Caravan, Van Der Graaf Generator, Pink Floyd, Emerson, Lake and Palmer, Faust, Genesis, Gentle Giant, Gong, Jethro Tull, King Crimson, Magma, The Nice, Pavlov's Dog, Rush, Eloy, Soft Machine, Yes και Aphrodite's Child, κυρίως στο άλμπουμ 666.\n↑ Βλ. συνέντευξη του γερμανικού συγκροτήματος Eloy στο περιοδικό POP & ROCK, Απρίλιος 1981\n↑ Η Disco από την άλλη, αντίθετα από την επιθετική πολιτικοποιημένη οργή του Punk, προσέφερε ένα άλλο χαρακτηριστικό που το progressive rock δεν έδινε, τη χορευτική διασκέδαση.' Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 160.\n↑ Σταύρος, Δημήτριος Γ. "progressive rock: το προοδευτικό ρεύμα στο Rock του '70", σελ. 160.\n↑ Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 3-4.\n↑ Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 56.\n↑ "Τέλος το Progressive Rock επέδειξε μεγάλη δεξιοτεχνία και σε θέματα τεχνολογίας. Ήταν το είδος που έφερε τα synthesizers στο προσκήνιο και οδήγησε ουσιαστικά τις εξελίξεις στα πληκτροφόρα όργανα. Επίσης η παραγωγή των δίσκων του progressive rock ήταν από μόνη της ένα μνημείο τέχνης με τις καινοτόμες τεχνικές και την αξιοποίηση της τεχνολογίας. Μάλιστα πολλοί μηχανικοί ήχου έφτασαν ως να θεωρούνται μέλη της μπάντας για την οποία δούλευαν, όπως ο George Martin για τους Beatles και ο Alan Parsons για τους Pink Floyd (ο οποίος διέγραψε και ο ίδιος μια σπουδαία solo πορεία στο Progressive Rock). Δίσκοι όπως το Dark Side of the Moon των Pink Floyd είχαν μια τόσο μνημειώδη παραγωγή που χρησιμοποιούνταν για τη δοκιμή στερεοφωνικών συστημάτων." Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 57.\n↑ Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 87,88\n↑ "Προφανώς το Progressive Rock φάνταζε απολιτικό στα μάτια των Punk οπαδών με τις παραβολές του από το χώρο του φανταστικού για τα ζητήματα του ατομικού και παγκόσμιου διαφωτισμού. Οι νέοι αυτοί δε θα μπορούσαν να ταυτιστούν με ένα είδος το οποίο δε μίλαγε για τα άμεσα προβλήματά τους. Χαρακτήρισαν λοιπόν το Progressive Rock (αλλά και το κλασικό Rock γενικότερα) ως «δεινοσαυρικό». Δεινοσαυρικό γιατί οι καλλιτέχνες του φάνταζαν πολύ μεγάλοι ηλικιακά και θα έπρεπε να εξαφανιστούν όπως οι δεινόσαυροι και γιατί τα μεγαλεπήβολα Progressive Rock shows έμοιαζαν βαρύγδουπα και γιγάντια σαν τους δεινοσαύρους." Σταύρος, Δημήτριος Γ. "Progressive Rock: το προοδευτικό ρεύμα στο Rock του '70", σελ. 160.\nΠροτεινόμενα για ανάγνωση[Επεξεργασία | επεξεργασία κώδικα]\nMacan Edward, “Rocking the Classics: English Progressive Rock and the Counterculture”, Oxford University Press, 1997\nMartin Bill, “Listening to the Future: The Time of Progressive Rock, 1968- 1978”, Open Court Publishing, 1998\nMiles Barry, “Hippie”, Ψυχογιός, 2010\nYfantis Vasileios, "Is Prog Rock Really Progressive?", Createspace, 2020.\nΑνακτήθηκε από "https://el.wikipedia.org/w/index.php?title=Progressive_rock&oldid=9096645"\nΤελευταία τροποποίηση 19:57, 17 Οκτωβρίου 2021.


Παραμυθοκουζίνα: Παραμύθια στα Καστέλλια: Ο Ιάσων και η Μαγική Βελανιδιά\nΠαραμύθια στα Καστέλλια: Ο Ιάσων και η Μαγική Βελανιδιά\nΤο Σάββατο, 18 Αυγούστου βρεθήκαμε μαζί με παιδιά κάτω από τη μεγάλη βελανιδιά στον Άι Γιώργη.\nΟι βελανιδιές, τα απόλυτα δέντρα – άλλωστε τη βελανιδιά στα Καστέλλια τη λέμε «Δέντρο»- έχουν συνδεθεί με πολλούς θρύλους και παραδόσεις σε όλο τον κόσμο. Θεωρούνται μαγικά δέντρα… Λένε πως αν ακούσεις προσεκτικά το θρόισμα των φύλλων τους θα σου διηγηθούν παραμύθια και ξεχασμένες ιστορίες…\nΑυτή η βελανιδιά, όπου γύρω της έχουν καθίσει, έχουν ξαποστάσει, έχουν παίξει γενιές και γενιές Καστελλιωτών, ακόμη και στη σημερινή διαδικτυακή εποχή, συνεχίζει να κρατάει τον ρόλο του πρωταγωνιστή.\nΜια φωτογραφία της βελανιδιάς στο facebook έγινε η αφορμή να συνομιλήσουν και να γνωριστούν δεκάδες συγχωριανοί μας. Τα ονόματά τους γέμισαν τα κλαδιά του ιστορικού δέντρου.\nΑυτό το καλοκαιρινό Σάββατο, με τη δροσιά κι ένα απαλό αεράκι που κατέβαινε από τη Γκιώνα, καθώς έπεφτε το βραδάκι αρχίσαμε να φτιάχνουμε και να παίζουμε ένα παραμύθι με τη βοήθεια της Μαγικής Τράπουλας. Τα παιδιά διάλεξαν τους ήρωες με …δημοκρατικές διαδικασίες, ενώ σε κάθε δύσκολο σημείο της πλοκής βάζαμε τα κρίσιμα θέματα σε ψηφοφορία! Τα παιδιά έπαιξαν κι όλους τους ρόλους που θα διαβάσετε (εκτός από τη …Μέδουσα που έπαιξε ο υπογράφων). Την παράσταση έκλεψε ο Παναγιώτης, υποδυόμενος άψογα το ρόλο του κεντρικού ήρωα, του Ιάσωνα. Σύντομα θα ξαναπαίξουμε τα παραμύθια σε κάποιο άλλο μέρος του χωριού…\nΝα λοιπόν τι φτιάξαμε:\nΟ Ιάσων και η Μαγική Βελανιδιά\nΟ ήρωας της ιστορίας, ο Ιάσονας λίγο μετά την Αργοναυτική Εκστρατεία, έφτασε στα Καστέλλια για να αντιμετωπίσει τη Μέδουσα που είχε παγιδεύσει τη Μαγική Βελανιδιά του χωριού. Κατάφερε να τη νικήσει χάρη στο μαγικό ρόπαλο που του είχε δώσει η κόρη του η Ηλέκτρα… Έτσι κατάφερε να απαλλάξει το χωριό από το φοβερό τέρας.\nΕνώ όμως ο ήρωάς μας πολεμούσε τη Μέδουσα, εμφανίστηκε στο χωριό ο Αντώνης, που παρίστανε τον ήρωα. Έλεγε πως είχε νικήσει δράκους, άλογα, διάφορα τέρατα, χάρη στην κίνηση Βαράτε, που μόνο αυτός ήξερε. Οι χωριανοί τον πίστεψαν και αποφάσισαν να τον κάνουν Προστάτη του χωριού.\nΗ Μέδουσα που δεν είχε πεθάνει, ζωντάνεψε ξανά και επιτέθηκε στον Ιάσονα, που τη νίκησε και πάλι σε μια μονομαχία στα χωράφια. Ο ψεύτικος ήρωας έπεισε τους Καστελλιώτες πως αυτός νίκησε τη Μέδουσα! Όμως ο Αλέξης που είχε δει τη μονομαχία αποκάλυψε την αλήθεια μπροστά σε όλους στην πλατεία του χωριού. Όλοι έχουν μετανιώσει που πίστεψαν τόσο εύκολα τον Αντώνη. Αναζητούν τον Ιάσονα για να του ζητήσουν συγγνώμη και να τον τιμήσουν, όμως ο ήρωάς μας αντιμετωπίζει νέο θανάσιμο κίνδυνο:\nΟ Επτακέφαλος, το τρομερό Τέρας της Γκιώνας του επιτίθεται ξαφνικά για να τον σκοτώσει. Ξιφομαχούνε κι ο Ιάσονας του κόβει ένα –ένα τα κεφάλια.\nΔεν προλαβαίνει να ξαποστάσει και αυτή τη φορά έχει να αντιμετωπίσει το Λιοντάρι της Γραβιάς, που τρώει όλα τα κοπάδια του χωριού. Ο Ιάσονας το νικά με το μαγικό ρόπαλο και του παίρνει τη λεοντή…\nΞεκουράζεται για λίγο κάτω από τα πλατάνια της Μπαρούκας, όταν έρχεται και τον βρίσκει ένας χωρικός. Ζητάει τη βοήθεια του για να μαζέψει βελανίδια. Στη βελανιδιά, αφού έφυγε η Μέδουσα ήρθε κι εγκαταστάθηκε ένα τεράστιο δηλητηριώδες φίδι, που δεν αφήνει κανέναν να πλησιάσει. Ο Ιάσονας σκοτώνει το φίδι και ο χωρικός τον γεμίζει δώρα. Λένε μάλιστα πως του χάρισε κι ένα κινητό, (εξαιρετικά πολύτιμο αφού κανείς δεν είχε κινητό εκείνη την εποχή).\nΗ Μάγισσα Τασούλα, για να ανταμείψει τον Ιάσονα για όσα καλά έκανε για το χωριό της τα Καστέλλια του χάρισε μια μαγική μπέρτα που τον κάνει να πετά!\n(Στη φωτογραφία η Μάγισσα Τασούλα φορά τη μαγική μπέρτα στον Ιάσονα)\nΟ Ιάσονας όμως θέλει να δει αν οι Καστελλιώτες πραγματικά αξίζουν τη βοήθειά του κι έτσι ντύνεται φτωχός γέρος, πηγαίνει αγνώριστος στο χωριό και ζητάει να τον φιλοξενήσουν.\nΤου φέρονται όλοι καλά. Του δίνουν να φάει και να πιει, του στρώνουν να κοιμηθεί.\nΤότε ο Ιάσονας για να τους ανταμείψει, αποφασίζει να πάει και να φέρει στο χωριό τον θησαυρό που κρύβεται κάτω από τους πάγους του Βόρειου Πόλου.\nΚαταφέρνει να πετάξει με τη μαγική μπέρτα που του είχε δώσει η Μάγισσα Τασούλα.\nΌταν ο Ιάσονας φέρνει και τον θησαυρό, όλοι είναι πια σίγουροι πως αυτός είναι ο αληθινός ήρωας και αποφασίζουν να τιμωρήσουν τον Αντώνη –τον ψεύτικο ήρωα. Γίνεται συνέλευση και υπάρχουν πολλές προτάσεις. Άλλος λέει να τον βάλουν να δουλεύει στα χωράφια, άλλος να φυτέψει βελανιδιές και άλλοι θέλουν να τον κρεμάσουν από τη Βελανιδιά.\n-Να δουλέψει σκληρά στα χωράφια\n-Μετά να φυτέψει πολλές βελανιδιές\n-Αφού τα κάνει όλα αυτά να τον κρεμάσουν από τη βελανιδιά.\nΟ Ιάσονας είναι πια ο ήρωας των Καστελλίων. Ερωτεύεται την όμορφη του χωριού, όμως εκείνη δεν τον θέλει. Εκείνος της κάνει κοπλιμέντα. Της λέει\n«Τα μαλλιά σου είναι σαν πεταλούδες»\n«Τα μάτια σου είναι σαν θησαυρός»\nΚαι πολλά ακόμη. Αλλά εκείνη τίποτα!\nΘέλει να την κάνει να ζηλέψει κι έτσι κάνει πως αγαπάει την Αναστασία. Εκείνη τον αγαπά και το λέει στον πατέρα της. Αυτός της απαγορεύει να παντρευτεί τον Ιάσονα:\n«Δε με νοιάζει αν είναι ήρωας! Εσύ θα πάρεις όποιον σου πω εγώ!»\nΗ ωραία του χωριού, που την έλεγαν Ελένη έχει όμως πια ζηλέψει και καταλαβαίνει πως αγαπάει κι αυτή τον Ιάσονα. Με τα πολλά του λέει το «Ναι».\nΓίνεται ένας μεγάλος γάμος με κουμπάρους όλους τους Καστελλιώτες! Τραγουδάνε όλοι μαζί το «Σήμερα γάμος γίνεται»\nΗ Αναστασία που κατάλαβε πως ο Ιάσονας την είχε κοροϊδέψει, μόνο και μόνο για να παντρευτεί την Ελένη, έξαλλη από θυμό, πάει και ξεθάβει τη Μέδουσα, ζωντανεύει με κάτι μαγικά ξόρκια τον Επτακέφαλο και επιτίθενται όλοι μαζί στον Ιάσονα.\nΌμως εκείνος έχει πια όλο το χωριό στο πλάι του και τους νικάει. Κι από τότε ζήσανε αυτοί καλά, κι εμείς καλύτερα!\n-Ποιός θα γίνει κουμπάρος στο γάμο του ήρωα; (Δείτε πόσα χέρια σηκώθηκαν!!!)\nΠαραμύθια στο Πόρτο Ράφτη: Ομάρ & Οντέτ\nΚαι τώρα, πάλι στο Πόρτο Ράφτη\nΠαραμύθια στα Καστέλλια: Ο Ιάσων και η Μαγική Βελα...\nΠαραμύθια στο Πόρτο Ράφτη\nΟ Μαυρογένης στο Πόρτο Ράφτη!


posted by Librofilo at Τετάρτη, Νοεμβρίου 28, 2018 | Permalink\nΜια τρομερά ενδιαφέρουσα αυτοβιογραφική μαρτυρία (λογοτεχνικό είδος που οι Αγγλοσάξωνες αποκαλούν "memoir") είναι το πολύ ιδιαίτερο βιβλίο του πρωτοεμφανιζόμενου J.D.Vance (Middletown Ohio, 1984) με τίτλο "ΤΟ ΤΡΑΓΟΥΔΙ ΤΟΥ ΧΙΛΜΠΙΛΗ" ("Hillbilly Elegy: A Memoir of a Family and Culture in Crisis"), που πρωτοκυκλοφόρησε στις Η.Π.Α. το 2016, με μεγάλη επιτυχία και (ευτυχώς) εκδόθηκε στην Ελλάδα την φετεινή χρονιά από τις εκδόσεις "Δώμα" (μετάφρ. Αριστ. Μαλλιαρός, σελ. 360). Το βιβλίο μπορεί σε πρώτο επίπεδο να είναι μια καταγραφή της προσωπικής και οικογενειακής ιστορίας του συγγραφέα, αλλά ουσιαστικά αποτελεί ένα πορτρέτο της βαθιάς Αμερικής, της Αμερικάνικης κοινωνίας που δεν είναι ορατή στην Ευρώπη παρά μόνο μέσα από ταινίες και βιβλία, δηλαδή της μεγάλης μάζας των ψηφοφόρων του Ντ.Τραμπ.\n«Θέλω οι άνθρωποι να καταλάβουν τι σημαίνει να παρατάς τον εαυτό σου και πως γίνεται να οδηγηθείς σε κάτι τέτοιο. Θέλω οι άνθρωποι να καταλάβουν τι συμβαίνει στη ζωή των φτωχών, και τις ψυχολογικές επιπτώσεις που έχει η πνευματική και υλική ανέχεια πάνω στα παιδιά μας. Θέλω οι άνθρωποι να καταλάβουν πως νιώσαμε η οικογένειά μου κι εγώ το Αμερικάνικο Όνειρο. Θέλω οι άνθρωποι να καταλάβουν πως βιώνεται η κοινωνική ανέλιξη. Και θέλω οι άνθρωποι να καταλάβουν κάτι που εγώ το έμαθα πολύ πρόσφατα: ότι για όσους από εμάς είχαμε την τύχη να ζήσουμε το Αμερικάνικο Όνειρο, οι δαίμονες της ζωής που αφήσαμε πίσω μας συνεχίζουν να μας κυνηγάνε.»\nΗ Αμερική της φτώχειας και της παρακμής, όπου οι μεσοδυτικές πολιτείες, εκεί στα Απαλάχια όρη, υποφέρουν εδώ και χρόνια από την φυγή ή την χρεωκοπία των μεγάλων βιομηχανικών μονάδων. Οι κάτοικοι των περιοχών αυτών, αλλά και γενικότερα σχεδόν ολόκληρης της ενδότερης Αμερικής από τις πολιτείες του Νότου έως τα σύνορα της Νέας Υόρκης, αποκαλούνται "χιλμπίληδες" ("hillbillies") ή "rednecks", μια ευρεία μετάφραση αυτών των δύο ορισμών, θα ήταν «μπουρτζόβλαχοι». Είναι οι απόγονοι αγγλοσάξωνων μεταναστών, βαθιά συντηρητικοί και φωνακλάδες, ρατσιστές και βίαιοι, τύποι χαρακτηριστικοί που βλέπουμε συχνά πυκνά σε κινηματογραφικές ταινίες, που λίγο όμως αναπαρίστανται λογοτεχνικά (η Φλάνερυ Ο'Κόνορ, η Άννι Πριού - μεταξύ αρκετών άλλων - είναι χαρακτηριστικά παραδείγματα συγγραφέων που ασχολούνται με χιλμπίληδες). Είναι η λευκή εργατική τάξη, το αποκαλούμενο white trash, τα «λευκά σκουπίδια», άνθρωποι που η ζωή τους θέτει στο περιθώριο βυθίζοντάς τους στην φτώχεια και την ανεργία.\nΟ Τζέιντι Βανς εξιστορεί την ζωή του χωρίς ωραιοποιήσεις και λυρικές στιγμές. Περιγράφει πως είναι να μεγαλώνεις σε μια περιοχή που παρακμάζει, χτυπημένη από την οικονομική κρίση, πως είναι να σε κυνηγάει να σε σκοτώσει η χαπακωμένη μάνα σου όταν είσαι 11 χρονών και να σε γλυτώνει η γειτόνισσα (στην συγκλονιστικότερη σκηνή του βιβλίου), πως είναι να βλέπεις τους άντρες να εναλλάσσονται στην οικογενειακή ζωή, καλούμενοι να υποδυθούν τον πατέρα, πως είναι να ζεις σε μια κοινότητα όπου το να πας στο πανεπιστήμιο είναι κατόρθωμα.\nΓεννημένος χιλμπίλης, σε μια οικογένεια που διαλύθηκε σχεδόν αμέσως, ο Βανς ζούσε με την μητέρα του και την (μεγαλύτερη) ετεροθαλή αδερφή του (στην οποία χρωστάει πολλά για την πορεία του στην συνέχεια), στο Μιντλτάουν του Οχάιο, μια κάποτε ανθούσα οικονομικά μικρή πόλη που τώρα έχει παρακμάσει τελείως. Η παιδική του ηλικία ήταν γεμάτη προβλήματα καθώς ο πατέρας του είχε εξαφανιστεί και η μάνα του άνθρωπος βίαιος και τελείως ανεύθυνος (υπάρχει μια σκηνή στο βιβλίο όπου έχει βάλει πέπσι στο μπιμπερό του μωρού Τζέιντι!) δεν μπορεί να σταυρώσει κανονική σχέση για μεγάλο χρονικό διάστημα επηρεάζοντας τις ζωές των παιδιών της, που βιώνουν καταστάσεις ροκ μέσα στο σπίτι. Τον Τζέιντι θα τον σώσει η παρέμβαση της γιαγιάς του, της Μέμω όπως την αποκαλεί, η οποία θα τον πάρει σπίτι της, στο Τζάκσον του Κεντάκι, για μεγάλα χρονικά διαστήματα στην αρχή, μόνιμα από την εφηβεία του.\n«Τα προβλήματα μπορεί να αρχίζουν στο Τζάκσον. Δεν είναι όμως ξεκάθαρο που ακριβώς τελειώνουν. Εκείνο που συνειδητοποίησα πριν από πολλά χρόνια, παρατηρώντας τη νεκρική πομπή στο πλευρό της Μέμω, είναι πως είμαι ένας χιλμπίλης, άνθρωπος των λόφων. Το ίδιο είναι μεγάλο μέρος της λευκής εργατικής τάξης της Αμερικής. Κι εμείς οι άνθρωποι των λόφων δεν τα πάμε και πολύ καλά.»\nΗ Μέμω είναι η μεγάλη πρωταγωνίστρια του βιβλίου, καθώς εκείνη θα είναι ο άνθρωπος που θα καθορίσει την πορεία του νεαρού Τζέιντι. Γυναίκα αμόρφωτη και πολύ δυναμική, βίαιη και αθυρόστομη, με την Βίβλο στο ένα χέρι, που είχε παντρευτεί πολύ μικρή και με πολλά προβλήματα στον γάμο της με τον παππού του Βανς (τον «Πάπω» όπως τον αποκαλεί), στάθηκε βράχος στην ανατροφή του εγγονού της, προστατεύοντάς τον από την τοξική επιρροή της μητέρας του, εμποδίζοντάς τον να ακολουθήσει την πορεία των περισσότερων συνομηλίκων του στην περιοχή.\nΟ Τζέιντι Βανς θα τελειώσει το σχολείο με το όνειρο να σπουδάσει στη Νομική σχολή του πανεπιστήμιου του Οχάιο, θα δει ότι τα δίδακτρα είναι υψηλά και έτσι θα καταταγεί στους πεζοναύτες (άλλη μια καθοριστική απόφαση που του άλλαξε τη ζωή), για τέσσερα χρόνια (που είναι το μίνιμουμ), έτσι ώστε να εκμεταλλευτεί ένα νόμο που υπάρχει για δωρεάν πανεπιστημιακή εκπαίδευση σε όσους ολοκληρώνουν την στρατιωτική τους θητεία. Θα πάει στο Ιράκ, θα επιβιώσει, θα ωριμάσει και έτσι θα καταφέρει να σπουδάσει, δουλεύοντας σε δύο, τρεις δουλειές ταυτόχρονα, όχι μόνο στο πανεπιστήμιο του Οχάιο αλλά θα συνεχίσει στη Νομική σχολή του περίφημου Γιέιλ (χάρη στους βαθμούς του αλλά και σε ένα πρόγραμμα βοήθειας του πανεπιστημίου για τους φτωχούς φοιτητές!), μια πορεία που σου ανοίγει διάπλατα τον δρόμο για τις μεγάλες νομικές εταιρίες της χώρας.\nΟ Βανς αποτελεί την κατεξοχήν ενσάρκωση του Αμερικάνικου ονείρου. Είναι ο πρωταγωνιστής μιας ιστορίας από αυτές που μας φαίνονται ψεύτικες και κατασκευασμένες. Κι όμως αυτή είναι μια αληθινή ιστορία. Ο συγγραφέας δεν ωραιοποιεί, παραθέτει τα γεγονότα όπως είναι, δεν ηθικολογεί, ούτε έχει στοιχεία διδακτισμού σε όσα γράφει. Αναλύει τα οικονομικά δεδομένα των μεσοδυτικών πολιτειών, παραθέτει τα στοιχεία που οδήγησαν στην παρακμή, εξηγεί τη νοοτροπία των ανθρώπων που ζουν εκεί. Ο ίδιος υιοθετεί το πρώτο πληθυντικό μιλώντας για τους χιλμπίληδες, δεν λέει εγώ, λέει εμείς, η ιστορία του από προσωπική μετατρέπεται σε γενικότερη, αφορώντας όχι μόνο τον ίδιο αλλά τα εκατομμύρια των ανθρώπων που ζουν σ’ αυτές τις περιοχές.\nΤο βιβλίο έχει λογοτεχνικές αρετές (ας μη ξεχνάμε ότι είναι non-fiction), και εξαιρετική δομή, υπέροχες εικόνες από τα παιδικά και εφηβικά χρόνια του ήρωα που θυμίζουν Κάρολο Ντίκενς, αρκετό χιούμορ σε καίριες στιγμές, ενώ η ιστορία του Βανς είναι πολύ ενδιαφέρουσα. Θα ξενίσει αρκετούς, η πολιτική στάση του συγγραφέα, η οποία δηλώνεται από την αρχή. Είναι ένας βαθιά θρησκευόμενος Ρεπουμπλικανός, ένας νεοφιλελεύθερος συντηρητικός άνθρωπος, που κατηγορεί την πολιτική των κρατικών επιδομάτων (μάλιστα την πολιτική αυτή, την θεωρεί ουσιαστικά υπεύθυνη για το τέλμα που έχουν πέσει οι κάτοικοι των μεσοδυτικών πολιτειών) αλλά και τους συντηρητικούς πολιτικούς ότι απομακρύνονται από τις αγωνίες του λαού.\n«Ανήκω σ’ εκείνους τους πατριώτες που οι άνθρωποι απ’ τις βορειοανατολικές πολιτείες τους κοροϊδεύουν. Βουρκώνω όταν ακούω το γλυκερό τραγούδι του Λι Γκρίνγουντ «Proud to be American» («Περήφανος που είμαι Αμερικάνος»). Όταν ήμουν 16 χρονών, ορκίστηκα πως όποτε θα συναντούσα απόμαχο, θα πήγαινα να του σφίξω το χέρι, ακόμα κι αν αυτό προκαλούσε αμηχανία. Μέχρι σήμερα, αρνούμαι να δω το «Σώζοντας το στρατιώτη Ράιαν» με οποιονδήποτε άλλο πέρα απ’ τους κοντινούς μου φίλους, γιατί δεν μπορώ να μη βάλω τα κλάματα στην τελευταία σκηνή.\nΗ Μέμω κι ο Πάπω με δίδαξαν ότι ζούμε στην καλύτερη και σπουδαιότερη χώρα της Γης. Το γεγονός αυτό έδινε νόημα στην παιδική μου ηλικία. Όταν τα πράγματα ζορίζανε – όταν ένιωθα τις εντάσεις και τα δράματα των παιδικών μου χρόνων να με πνίγουν – ήξερα ότι θα ερχόντουσαν καλύτερες μέρες, γιατί ζούσα σε μια χώρα που μου προσέφερε επιλογές που άλλοι άνθρωποι σε άλλες χώρες στερούνταν. Όταν σήμερα αναλογίζομαι τη ζωή μου και πόσο αληθινά πιστευτή είναι – μια υπέροχη, γλυκιά, λαμπρή σύντροφος ζωής▪ η οικονομική ασφάλεια που ονειρευόμουν από παιδί▪ σπουδαίοι φίλοι και σπαρταριστές νέες εμπειρίες – νιώθω συγκίνηση κι ευγνωμοσύνη γι’ αυτές τις Ηνωμένες Πολιτείες. Ξέρω πως ακούγεται γλυκανάλατο, αλλά έτσι νιώθω.»\nΟι άνθρωποι που ζούμε στην Ευρώπη και παρακολουθούμε από μακριά τα πολιτικά θέματα των Η.Π.Α. έχουμε συνήθως μια στρεβλή εικόνα για το τι ακριβώς γίνεται εκεί. Αυτός είναι ο λόγος που οι περισσότεροι δεν έβλεπαν την δυναμική των λαϊκίζοντων συντηρητικών που κατά καιρούς παίρνουν την εξουσία (Ρήγκαν, Τραμπ). Ο Βανς το γράφει όσο πιο καθαρά γίνεται, ο Ομπάμα δεν τους είναι αντιπαθής γιατί είναι μαύρος, τούς είναι τελείως ξένος, κάτι πολύ μακριά από αυτούς, πολιτιστικά και κοινωνικά, υποθέτω το ίδιο και η Χίλαρι Κλίντον και άλλοι μεγαλοαστοί πολιτικοί. Μαζί με τα υπόλοιπα πολύ ενδιαφέροντα (συμφωνείς ή διαφωνείς) πράγματα που γράφει ο συγγραφέας στο βιβλίο, μας φέρνουν πιο κοντά το ευρύτερο πλαίσιο που συνετέλεσε στην εκλογή του Ντ.Τραμπ και στην δεδομένη δημοφιλία του. Κρατήστε κάπου αυτό το βιβλίο, θα σας χρησιμεύσει στο μέλλον, γιατί το όνομα του Βανς θα το ξανακούσετε, καθώς το πολιτικό του μέλλον είναι σίγουρο, και μπορεί να φτάσει πολύ πολύ ψηλά…\nposted by Librofilo at Τετάρτη, Νοεμβρίου 14, 2018 | Permalink\nΑπό τον νομό Δράμας, στον νομό Ηλείας, εικόνες της ελληνικής επαρχίας. Η γεωγραφική απόσταση μεγάλη αλλά η λογοτεχνική απόσταση μικρή. Ασκήσεις μνήμης από δύο ποιητές διαφορετικών γενεών με μεγάλη ηλικιακή απόσταση, που όμως κάπου συναντιούνται με τα νέα τους βιβλία στα οποία αφηγούνται ιστορίες του τόπου τους. Ο Δημήτρης Κανελλόπουλος (1954, Νεμούτα Ηλείας), στα 64 του χρόνια κάνει την πρώτη του απόπειρα στον πεζό λόγο, με την θαυμάσια συλλογή διηγημάτων «Ο ΘΑΝΑΤΟΣ ΤΟΥ ΑΣΤΡΙΤΗ και άλλες ιστορίες», και ο Κυριάκος Συφιλτζόγλου (1983, Δράμα) μετά από 4 ποιητικές συλλογές, εκδίδει το «ΔΡΑΜΑΪΛΟ», ένα έξοχο ιδιόμορφο βιβλίο με ιστορίες και φωτογραφίες (που είναι σαν ιστορίες). Ας τα δούμε αναλυτικότερα…\nΟ Δημήτρης Κανελλόπουλος, ποιητής δοκιμασμένος και έμπειρος, εκδότης του καλού λογοτεχνικού περιοδικού «Οροπέδιο», με την συλλογή διηγημάτων «Ο θάνατος του αστρίτη» (εκδ. Κίχλη, σελ.141), «δοκιμάζεται» για πρώτη φορά στον πεζό λόγο με αξιοθαύμαστα αποτελέσματα. Τα δέκα διηγήματα του βιβλίου είναι γραμμένα σε νατουραλιστικό ύφος, με ιστορίες που διαδραματίζονται στην περιοχή της Ηλείας και οι περισσότερες στο χωριό Νεμούτα, γενέθλιο τόπο του συγγραφέα (στον οποίον έζησε τα πρώτα χρόνια της ζωής του). Το χρονικό πλαίσιο των ιστοριών εκτείνεται σε μια περίοδο 50 χρόνων, από την Μικρασιατική εκστρατεία μέχρι τα πρώτα χρόνια μετά την μεταπολίτευση, όπου ο συγγραφέας αφηγείται ιστορίες με χαρακτηριστικούς τύπους, οικογενειακά δράματα – στον φόντο μπαίνουν τα ιστορικά γεγονότα, ο πόλεμος του 40, η κατοχή, ο εμφύλιος, οι αντάρτες, η μετανάστευση. Οι ήρωες των ιστοριών του Κανελλόπουλου παρασύρονται από την δίνη των γεγονότων, μικρών και μεγάλων, προσπαθούν να επιβιώσουν σε εποχές δύσκολες, ανάπτυξης και παρακμής, χαράς και λύπης, ανόδου και πτώσης.\n«Η πρώτη συλλογή διηγημάτων μου, με τίτλο «Ο θάνατος του αστρίτη και άλλες ιστορίες», αποτελεί προϊόν αφύπνισης της μνήμης για τον γενέθλιο τόπο. Σε αυτή την ανάκληση του κόσμου του χθες με ώθησε η φθορά των ήχων, των λέξεων, των εικόνων, καθώς και η απώλεια των ανθρώπων, πραγμάτων και καταστάσεων στο πέρασμα του χρόνου. Οδηγός μου στο ταξίδι αυτό δεν ήταν η νοσταλγία. Θέλησα απλώς να διασώσω από τη λήθη εκείνες τις σκοτεινές και θλιβερές όψεις της ζωής που αφήνει στη σκιά ο εξωραϊσμός της μνήμης. Ανασύροντας ιστορίες από το παρελθόν, επιδίωξα να περιγράψω έναν κόσμο πραγματικό που πολύ απέχει από την εικόνα που δημιουργεί η νοσταλγική αναπόληση▪ έναν κόσμο σκληρό, που διακατεχόταν από πάθη και ένστικτα σκοτεινά, αλλά συνάμα διέθετε απλότητα και ομορφιά που έχουν εκλείψει στις μέρες μας. Προσπάθησα να δώσω πνοή στο βλέμμα και στη φωνή των ανθρώπων μιας εποχής αλλοτινής. Γιατί στο βλέμμα και στη φωνή τους καθρεφτίζεται η ψυχή τους. Και αυτήν ακριβώς την ψυχή θέλησα να αναστήσω» (από το οπισθόφυλλο του βιβλίου).\nΟι εικόνες που μεταφέρει ο Κανελλόπουλος στο χαρτί είναι σκληρές και γεμάτες βία, αγροτικές εργασίες, έχθρες και μίση, προξενιά και έρωτες, το χρήμα και οι κληρονομιές, παρεξηγήσεις και συμφιλιώσεις, βεντέτες και γάμοι, συζητήσεις στα καφενεία, φτώχεια και αγώνας, θάνατοι (πολλοί θάνατοι) και πάθη. Το κοινωνικό σχόλιο είναι εμφανές σε δεύτερο επίπεδο, ενώ η υποβάθμιση της θέσης της γυναίκας είναι έντονη και περνάει μέσα από τις ιστορίες. Οι λεπτομέρειες στα διηγήματα είναι εξαιρετικές, «ακούμε» κυριολεκτικά τον ήχο του όπλου μέσα στη σπηλιά, τις φτυαριές πάνω από τα φέρετρα, τον ήχο των ρυακιών και των ρεμάτων, «μυρίζουμε» τα δωμάτια των σπιτιών, το λιτό φαγητό. Σκηνές της επαρχίας, καθόλου ειδυλλιακές, σκληρές και πολύ καθημερινές.\nΧαρακτηριστικοί τύποι του χωριού μπαινοβγαίνουν στις σελίδες του βιβλίου, με ονόματα που τραβάνε την προσοχή: «Τάσης Βασκαντήρας», «Μουστοβασίλης», «Αγαμέμνων Απαλοχέρης», «ο Ντίνος ο Γαζέτας», «ο Τραγότσαλος», διάλογοι ζωντανοί, ιστορίες απλές αλλά αφοπλιστικές που καθώς προχωράει το βιβλίο και ο αναγνώστης εισέρχεται όλο και περισσότερο στο κλίμα του, τον παρασύρουν και τον βυθίζουν μέσα τους. Στο βιβλίο διακρίνονται απόηχοι από Καρκαβίτσα, Βαλτινό, Παπαδημητρακόπουλο αλλά και Μηλιώνη, Παπαμάρκο.\nΕίναι γεγονός ότι δεν είναι όλα τα διηγήματα στο ίδιο επίπεδο, υπάρχει ανισότητα σε κάποιες από τις ιστορίες, ξεχωρίζουν όμως τρία-τέσσερα, τα οποία είναι πολύ καλά, θα τα χαρακτήριζα εξαιρετικά. «Η μισάντρα», «Η δωρεά», «Ο Τάσης Βασκαντήρας» και (κυρίως το εκπληκτικό) «Η μάνα δεν ήξερε γράμματα» που κλείνει την συλλογή αρμονικά, είναι στιβαρές και πολύ ποιοτικές ιστορίες, που θα μπορούσαν το καθένα από αυτά να σταθούν ως αυτόνομες νουβέλες.\nΟικονομία λόγου, γλαφυρότητα και δυναμισμός στην αφήγηση, όπως και η ακρίβεια και η αφαίρεση, δείγμα της ποιητικής σκευής του Κανελλόπουλου χαρακτηρίζουν την συλλογή. Ο συγγραφέας δεν προσπαθεί να εκβιάσει ηθικά διδάγματα, στέκεται πάνω από τους ήρωές του με αγάπη και συμπόνια ελέγχοντας απόλυτα τον ρυθμό των ιστοριών του, δίνοντας με λίγα αλλά μεστά λόγια στον αναγνώστη να καταλάβει και να μπει στο κλίμα. Ένα βιβλίο που δείχνει ότι ο συγγραφέας του, μπορεί να "ανοιχθεί" και σε άλλα λογοτεχνικά είδη με την ίδια επιτυχία (ίσως και μεγαλύτερη) από αυτήν που είχε ως ποιητής.\nΕκλεκτικές συγγένειες με τον "Θάνατο του αστρίτη" βρήκα στο ύφος των ιστοριών του νεότατου ποιητή και εικαστικού, Κυριάκου Συφιλτζόγλου στο «Δραμάιλο» (εκδ. Αντίποδες, σελ.77), ένα εκπληκτικό μικρό βιβλίο σε έκδοση κόσμημα, που αποτελεί ένα ταξίδι μέσα σε ερειπωμένα σπίτια της Δραμινής επαρχίας, όπου «συνομιλούν» οι μικρές ιστορίες (πολλές από αυτές, είναι μόνο μια παράγραφος) με τις λιτές αλλά υπέροχες φωτογραφίες του συγγραφέα.\n«Δραμάιλο < Δραμάγιλο < Δραμάγιολου (τουρκ.): ο δρόμος για τη Δράμα.»\nΠαράθεση ονομάτων σαν προσκλητήριο νεκρών, χρονολογίες γέννησης και θανάτου μετατρέπουν την συλλογή από ιδιωτική σε συλλογική, την ιστορία από προσωπική σε γενική, την θλίψη από ατομική σε γενική. Το βιβλίο έχει χρώμα ασπρόμαυρο, σαν τα συναισθήματα που σου γεννάει, σαν τις φωτογραφίες που βρίσκονται στις σελίδες του. Εικόνες από σπίτια μισογκρεμισμένα, πορτρέτα ανθρώπων, νεκροταφεία, ένας τάφος σε ένα λιβάδι, μια καρέκλα, δυο κρεμάστρες, η μια κενή, η άλλη έχει ένα παντελόνι, μια μικρή εικόνα και δίπλα ένα σκουριασμένο κουτάλι, ένα ζευγάρι, ένα διπλό κρεβάτι. Θα μπορούσαν να είναι σε ένα παράδρομο του Route 66, θα μπορούσαν να είναι σε μια στέπα της Ρωσίας, εικόνες που στέκεσαι και τις κοιτάς για ώρες καθώς «αφηγούνται» με διαφορετικό τρόπο, άλλες ιστορίες ή μήπως είναι οι ίδιες;\n«Αυτός το ’38, το ’39 ΄χε παντρευτεί, θα σε γελάσω. Γιανγκουνίδης Παύλος. Με τον αδερφό μου κάναν παρέα. Ίδιο λόχο και στην Αλβανία. Όχι, παιδιά δεν θυμάμαι. Γύρισε και με τα χωράφια, καπνά κυρίως. Ελάχιστα σου λέω, όλα οι Βούλγαροι τα παίρναν. Ναι, απ’ ένα χωριό της Τραπεζούντας. Το δικό μας ήταν η Τσιρογιάννη, απ’ τη Ραιδεστό, Θρακιώτες. Ήσυχο κορίτσι. Το ’43 έγινε αυτό. Ούτε τότε είχαν παιδιά. Τη βρήκε χαλασμένη, στα αίματα. Τίποτα, κανένα δεν έπιασαν. Ναι, τη θάψαν. Αυτός χάζεψε, γυρνούσε όλη μέρα μ’ ένα στειλιάρι. Το χτυπούσε στο χώμα και φώναζε, «Κόλαση, Παράδεισος». Τίποτα άλλο. Αυτό μονάχα. Όχι, δεν πείραξε κανέναν, ποτέ. Πως δε τη θυμάμαι, όμορφη ήταν, Ναταλία τη λέγαν. Ναι, εδώ, συνταξιούχος τώρα. Να’σαι καλά.»\nΤο «Δραμάιλο» (αφιερωμένο στην μητέρα του συγγραφέα που σχετικά πρόσφατα χάθηκε), είναι μια συλλογή πεζοποιημάτων, καθώς τα πεζά διακρίνονται από έντονη ποιητικότητα, ο λόγος είναι υπαινικτικός και αφαιρετικός, ενώ η προφορικότητα στην γραφή έχει δύναμη παρά την δυσκολία που αντιμετωπίζει ο αναγνώστης με τις πολλές άγνωστες λέξεις (ντοπιολαλιές και κατασκευές του συγγραφέα) και την απουσία γλωσσαριού, παρασύρεται όμως από τον λυρισμό και την γοητεία του κειμένου, διαβάζοντας τις ιστορίες δυο και τρεις φορές για να τις κατανοήσει.\nΣταυροδρόμι πολιτισμών ο νομός Δράμας και οι γύρω περιοχές της ανατολικής Μακεδονίας, με πρόσφυγες Καππαδόκες, Πόντιους, Μικρασιάτες, Κωνσταντινουπολίτες, οι οποίοι έφτασαν στον τόπο με τις ανταλλαγές των πληθυσμών τα χρόνια που ακολούθησαν την Μικρασιατική καταστροφή. Ο Συφιλτζόγλου καταγόμενος κι αυτός από μια τέτοια οικογένεια (ο πατέρας Καππαδόκης, η μάνα Πόντια), άκουγε από μικρός τους ήχους, τις λέξεις, τις προφορές - όλα αυτά τα ενσωματώνει με δημιουργικό και ευρηματικό τρόπο στις ιστορίες του. Δεν είναι όμως μόνο η γλώσσα που ζωντανεύει μέσα από τη μνήμη, είναι και οι εικόνες από σφαγές και βιασμούς, από την Βουλγαρική κατοχή, από πολέμους που περνάνε δυναμικά μέσα από τις σελίδες της συλλογής, άλλοτε ως κεντρικό σημείο, άλλοτε χρησιμεύοντας ως φόντο.\n«Ο μπαρμπα-Λιας, με την Ακού-γιαγιά κι εφτά παιδιά. Ανταναλής, κοντόκανος, με καλπάκι στο κεφάλι. Με βράκα στο γόνατο. Στο ξεραντήριο την πέρναγε. Μια ζωή δυο μέτρα κάτω από το χώμα, δροσά και θεριακλής. Κατέβαζε καπνό απ' το σιρίκι, παστάλι κι αλαμπούρα. Πουλούσε γύρω στα χωριά, πότε αυγό πότε δεκάρα. Το υπόλοιπο στο γόνατο, ψιλόκομα με το χαβάνι, χαρμάνι δυνατό. Μια δυο οι τζούρες, γιαβάσικο στα χείλη, τα μάτια τεμλερέ. Έτσι κυλούσε ο καιρός, μέχρι την καρφωτή. Μπουκάρουν νύχτα οι χωροφυλάκοι, τον πιάνουν στο χαβά. Του σκαν σκαμπίλι ανάστροφο, του ρίχνουν τον καπνό. Τραβά μαχαίρι αυτός, στις καρωτίδες σταυρωτά. Δερβίσηδες τα όργανα, το αίμα γύρω χορευτό. Ο μπαρμπα-Λιας σιχτίριζε, του βρέχαν το παστάλι.»\nΑπόηχοι του παρελθόντος που καθορίζονται από το ύφος των μικροϊστοριών που αφηγείται ο Συφιλτζόγλου, καθώς η μνήμη και η απώλεια κυριαρχούν στο βιβλίο. Βία και θάνατος, προσφυγιά και ξεριζωμός. Ένας τόπος που έχει γνωρίσει μετακινήσεις πληθυσμών, καταστροφές, πολέμους, κατοχές. Ένα σταυροδρόμι ζώντων και τεθνεώτων και ο συγγραφέας με μάτι εξασκημένο αιχμαλωτίζει εικόνες, που τις μεταφέρει δημιουργικά στο χαρτί. Το ταλέντο του Συφιλτζόγλου ξεχειλίζει, εξαίρετος ποιητής, εκπληκτικός φωτογράφος, έξοχος πεζογράφος, από αυτόν πρέπει να περιμένουμε πολλά!\n«Ιωάννης Μωύσογλου, κλάση ’21. Τον πήραν οι Βούλγαροι το ’43, ντουρντουβάκι, να σπάει πέτρες στο Τσέρο Τσάροβο. Γύρισε με πετροζουλήγματα στα πόδια. Ούτε οι ντομάτες με ζάχαρη ούτε τα κρεμμύδια ούτε η κοπριά. Τίποτα. Γίναν τα πόδια του σαν μαυρολάχανα. Βγάλαν σκουλήκια και πριν πεθάνει είχαν ήδη αρχίζει να τον κονταίνουν.»\nΒαθμολογία: Ο ΘΑΝΑΤΟΣ ΤΟΥ ΑΣΤΡΙΤΗ 80 / 100\nΔΡΑΜΑΪΛΟ 83 / 100\nposted by Librofilo at Τετάρτη, Νοεμβρίου 07, 2018 | Permalink\n"Η μοναδική ιστορία" (Μια "αισθηματική αγωγή" στην Αγγλία των '60s)\nΜπορεί το λογοτεχνικό είδος που αποκαλούμε "μυθιστόρημα" την εποχή του Samuel Johnson, τον 18ο αιώνα, όταν έγραψε το περίφημο "Λεξικόν της Αγγλικής Γλώσσας" να σήμαινε: «Μια μικρή ερωτική ιστορία», η πορεία όμως του είδους μέσα στα χρόνια και τους αιώνες ώθησε τους λεξικογράφους να δίνουν όλο και πιο πολύπλοκες ερμηνείες στον όρο, ενώ κι οι ερωτικές ιστορίες γινόντουσαν όλο και μεγαλύτερες (και δραματικότερες). Ο σπουδαίος Βρετανός συγγραφέας Julian Barnes (Leicester,1946) προτάσσει το λήμμα του Johnson, στην αρχή του νέου του μυθιστορήματος "Η ΜΟΝΑΔΙΚΗ ΙΣΤΟΡΙΑ" ("The only story") - (εκδ. Μεταίχμιο,(ωραία) μετάφρ. Κατ. Σχινά, σελ. 309), δίνοντας το στίγμα της ιστορίας που θα αφηγηθεί, θέτοντας ερωτήματα για τον έρωτα, τις ιστορίες του και αφήνοντας αναπάντητες πολλές απορίες και αγωνίες που κατακλύζουν το βιβλίο.\n«Θα προτιμούσες να αγαπάς πολύ και να υποφέρεις πολύ ή να αγαπάς λίγο και να υποφέρεις λίγο; Νομίζω πως αυτό είναι, τελικά, το μόνο ουσιαστικό ερώτημα.»\nΗ "Μοναδική ιστορία", είναι ένα βιβλίο που συνομιλεί / εμπνέεται / ομοιάζει, με αρκετά μυθιστορήματα της παγκόσμιας λογοτεχνίας αλλά και κινηματογραφικές ταινίες καθώς στην βάση του υπάρχει η ερωτική ιστορία ενός άβγαλτου νεαρού με μια μεσήλικη γυναίκα. "Η αισθηματική αγωγή" του Φλωμπέρ, "Cheri" της Κολέτ, "Διαβάζοντας στην Χάννα" του Σλινκ είναι μερικά μόνο από τα μυθιστορήματα που μπορεί να αναφέρει κάποιος, ενώ δεν πρέπει να ξεχνάμε την τεράστια κινηματογραφική επιτυχία του Μάικ Νίκολς, της δεκαετίας του '60, "The Graduate" ( "Ο πρωτάρης" από το βιβλίο του Τσ. Γουέμπ που είχε βγει σε βιπεράκι), ταινία που καθιέρωσε τον Ντάστιν Χόφμαν, μετέτρεψε την Αν Μπάνκροφτ σε μεστωμένο σύμβολο του σεξ και έκανε πλουσιότερους τους Σάιμον και Γκαρφάνκελ με τον ύμνο τους στην κα Ρόμπινσον.\n«Το παρελθόν όμως το θυμάμαι, δεν το ανασκευάζω. Κι έτσι δεν θα επιδείξω ιδιαίτερη σκηνογραφική μέριμνα. Ίσως να επιθυμούσατε περισσότερα στοιχεία για το περιβάλλον. Ίσως να έχετε συνηθίσει σε περισσότερα. Αλλά δεν μπορώ να κάνω τίποτα επ' αυτού. Δεν προσπαθώ να σας αφηγηθώ μια ιστορία· προσπαθώ να πω την αλήθεια. »\nΑγγλία, η ταραγμένη δεκαετία του '60. Ο Πολ είναι ένας 19άχρονος φοιτητής, ο οποίος επισκέπτεται τους γονείς του για τις καλοκαιρινές διακοπές στο πατρικό του, σε μια μεσοαστική περιοχή λίγο έξω από το Λονδίνο. Στην λέσχη αντισφαίρισης της περιοχής γνωρίζει την 48άχρονη Σούζαν με την οποία κατόπιν σύντομου φλερτ γίνονται εραστές. Ο Πολ είναι άπειρος και αφελής, μαζεύει σε ένα τετράδιο φράσεις διάσημων συγγραφέων για τον έρωτα, είναι αδέξιος και μπερδεμένος, η Σούζαν είναι παντρεμένη και έχει δύο μεγάλες κόρες (λίγο μεγαλύτερες από τον Πολ), ο δε σύζυγός της, ο Γκόρντον Μακλάουντ είναι ένας συντηρητικός και βίαιος άνθρωπος με προβλήματα αλκοολισμού. Το κουτσομπολιό οργιάζει στο μικρό και βαρετό προάστειο, οι συνθήκες ζωής γίνονται αφόρητες και για τους δύο, καθώς αποβάλλονται από την λέσχη λόγω "ανάρμοστης συμπεριφοράς" ενώ ο έρωτάς τους φουντώνει. Οι γονείς του Πολ έχουν φρικάρει, ο δε σύζυγος της Σούζαν γίνεται βιαιότερος. Οι δύο εραστές αποφασίζουν να τους παρατήσουν όλους και όλα και να πιάσουν ένα σπίτι στο Λονδίνο. Η συμβίωση στην αρχή φαίνεται αρμονική, αλλά καθώς περνάει ο καιρός, αναδύονται προβλήματα που οι δύο εραστές δεν είχαν υπολογίσει ή συνειδητοποιήσει, τα ψέματα της Σούζαν, οι επισκέψεις στην οικογένειά της που προκαλούν άγχος και στενοχώριες, το τέλος είναι κοντά.\n«Όμως ποτέ μην το ξεχνάς, νεαρέ Κύριε Πολ. Όλοι έχουν την ερωτική τους ιστορία. Όλοι. Μπορεί να ήταν φιάσκο, μπορεί να ξεφούσκωσε, μπορεί ποτέ να μην προχώρησε, μπορεί να ήταν φαντασίωση – αυτό δεν την κάνει λιγότερο πραγματική. Καμιά φορά, την κάνει περισσότερο πραγματική. Βλέπεις ένα ζευγάρι και σου φαίνεται ότι βαριούνται αφόρητα ο ένας τον άλλον· σου είναι αδύνατον να φανταστείς ότι έχουν οτιδήποτε κοινό, αναρωτιέσαι γιατί εξακολουθούν να ζουν μαζί. Αλλά δεν είναι απλώς συνήθεια, δεν είναι βόλεμα, δεν είναι εφησυχασμός, δεν είναι σύμβαση, δεν είναι οτιδήποτε τέτοιο. Είναι γιατί κάποτε, είχαν την ερωτική τους ιστορία. Όλοι είχαν. Είναι η μοναδική ιστορία.»\nΟ Μπαρνς αλλάζει στυλ γραφής σε κάθε ένα από τα τρία μέρη του βιβλίου. Το πρώτο μέρος είναι γραμμένο σε πρωτοπρόσωπη γραφή, το δεύτερο σε δεύτερο πρόσωπο και το τρίτο μέρος σε τριτοπρόσωπη αφήγηση, ακολουθώντας τα στάδια της σχέσης του Πολ και της Σούζαν από ορμητική σε ήρεμη και κατόπιν σε θνήσκουσα. Ο Πολ ωριμάζει μέσα από την σχέση, προσπαθεί να την κρατήσει ζωντανή, στέκεται δίπλα στην Σούζαν που αναδεικνύεται όσο η αφήγηση προχωρά σε μια τραγική φιγούρα, έναν δραματικό χαρακτήρα τελείως διαφορετική από τις πρώτες σελίδες. Οι τελευταίες εκατό σελίδες του μυθιστορήματος είναι στοχαστικές και ιδιαίτερα συγκινητικές για το πώς θα μπορούσε να εξελιχθεί μια σχέση που η πορεία της ήταν ουσιαστικά προδιαγεγραμμένη (καθώς η περίπτωση Μακρόν και Μπριζίτ είναι η εξαίρεση στον κανόνα).\n«Κατά καιρούς, έθετε στον εαυτό του ένα ερώτημα περί ζωής. Ποιες είναι πιο γνήσιες, οι ευτυχισμένες ή οι δυστυχισμένες αναμνήσεις; Τελικά αποφάσισε πως το ερώτημα δεν είχε απάντηση.»\nΟ Barnes με το πάντα σαγηνευτικό του ύφος, τις προτάσεις (που σε χτυπάνε αλύπητα και) που δεν προλαβαίνεις να σημειώνεις, και την κομψότητα της γραφής του, καθηλώνει (κυριολεκτικά) τον αναγνώστη, σε ένα μυθιστόρημα για τα παράδοξα και τα μυστήρια του έρωτα, τις απαιτήσεις της σχέσης, τους μικρούς καθημερινούς αγώνες, τις προδοσίες και τα ψέματα, την σιωπή πίσω από τις κλεισμένες πόρτες, τις παρεξηγήσεις και τα δεδομένα που ανατρέπονται. Δεν υπάρχει καμιά πρωτοτυπία στην ιστορία που αφηγείται ο συγγραφέας, αλλά είναι ο τρόπος που το κάνει, που είναι εντυπωσιακός και σε ξαφνιάζει, όταν συνειδητοποιείς (ή ξαναθυμάσαι από τα προηγούμενα βιβλία του) ότι, μπορεί να μετατρέψει τα τετριμμένα και τα κλισέ σε πολύ ενδιαφέροντα γεγονότα ενώ η μελαγχολική αίσθηση της ατμόσφαιρας του βιβλίου μετά την μέση του αγγίζει και τον πιο αποστασιοποιημένο αναγνώστη.\n«Να και μια εγγραφή – σοβαρή κι αυτή – που δεν την είχε διαγράψει μέσα στα χρόνια. Δεν μπορούσε να θυμηθεί που την είχε αλιεύσει. Ποτέ δεν σημείωνε τον συγγραφέα ή την πηγή· δεν ήθελε να παρασυρθεί από την φήμη του αποφθεγματολόγου· η αλήθεια έπρεπε να στέκεται από μόνη της, καθαρή και χωρίς υποστυλώματα. Αυτή εδώ πήγαινε ως εξής: «Κατά τη γνώμη μου, κάθε έρωτας, ευτυχισμένος ή δυστυχισμένος, είναι πραγματική καταστροφή αν του παραδοθείς ολοκληρωτικά». Ναι, αυτή η εγγραφή άξιζε να μείνει. Του άρεσε η ορθή περιληπτικότητά της: «ευτυχισμένος ή δυστυχισμένος». Αλλά το κλειδί ήταν: «Αν του παραδοθείς ολοκληρωτικά». Παρά τα φαινόμενα, ο αφορισμός δεν ήταν απαισιόδοξος ούτε γλυκόπικρος. Ήταν η αλήθεια για τον έρωτα, διατυπωμένη από κάποιον παρασυρμένο εντελώς στη δίνη του, και φαινόταν να περικλείει όλη τη θλίψη της ζωής. Θυμήθηκε και πάλι τη φίλη που πολύ καιρό πριν του είχε πει ότι το μυστικό του γάμου ήταν «να μπαίνεις και να βγαίνεις» κατά βούληση. Ναι, τώρα επιτέλους το έβλεπε, ίσως αυτό σου έδινε κάποια ασφάλεια. Όμως η ασφάλεια δεν είχε καμιά σχέση με τον έρωτα.»\n«Η μοναδική ιστορία», το δέκατο τρίτο μυθιστόρημα του εξαίρετου Julian Barnes είναι από τα καλύτερά του και το στυλ της αφήγησής του παραμένει μοναδικό. Οι ερωτικές ιστορίες, μικρές ή μεγάλες, πάντα θα συγκινούν, πάντα θα ενδιαφέρουν τον κόσμο – είναι το πώς θα τις αφηγηθείς που διαφέρει και μπορεί έναν συγγραφέα να τον ανυψώσει στα ουράνια και τον άλλον να τον ρίξει στα τάρταρα.\nΜπορεί με τα δύο πρώτα μέρη του μυθιστορήματος, να παρακολουθούμε την ιστορία των δύο πρωταγωνιστών αλλά, το τρίτο μέρος του βιβλίου, η ματιά του Πολ στο παρελθόν, ο άντρας που έγινε, οι αποφάσεις που πήρε, η πορεία που διέγραψε είναι σελίδες λογοτεχνικής ανθολογίας, που θα μπορούσαν να σταθούν αυτόνομα, ολοκληρώνοντας ένα υπέροχο μυθιστόρημα.


Συμμετοχή του Α.Σ.Π.Τ. ΚΕΝΤΑΥΡΟΥ ΝΑΟΥΣΑΣ στο 1ο Φιλικό διασυλλογικό Πρωτάθλημα SANDA - QINGDA- TAOLU\nΜε επιτυχία έγινε το Σάββατο 10 Δεκεμβρίου το 1ο φιλικό διασυλλογικό πρωτάθλημα SANDA - QINGDA -ΤAOLU στο Εθνικό Καυτανζόγλειο Στάδιο από το Κλιμάκιο Βορείου Ελλάδος της Ελληνικής Ομοσπονδίας KΟΥΝΓΚ ΦΟΥ - ΓΟΥ ΣΟΥ .\nΑπό την πόλη μας πήρε μέρος ο Αθλητικός Σύλλογος Πολεμικών Τεχνών KENTAYPOΣ Νάουσας με τους αθλητές Γρηγόρη Σερδάρη και Κων/νο Μίγγα που συνοδευόταν από τον προπονητή τους κ. Γεώργιο Καισαρίδη και τον πρόεδρο τους συλλόγου κ. Αθανάσιο Σερδάρη . Και οι δύο αθλητές αγωνίστηκαν στο Τσίντα (Qingda). Mάχη με λακτίσματα και γροθιές που επιτρέπονται και οι ανατροπές . Οι δύο αθλητές τα πήγαν περίφημα κερδίζοντας τις εντυπώσεις τα βλέμματα των θεατών αλλά και πολύτιμες εμπειρίες . Ο κ. Καισαρίδης συγχαίρει τους αθλητές αλλά και τους υπεύθυνους του κλιμακίου Bορείου Ελλάδος κ. Κωνσταντίνο Χαυτίκη και κ. Μαρία Παντελίδου για την διοργάνωση .\nΠερισσότερα σε αυτή την κατηγορία: « ΦΑΣ Νάουσα - Μακεδονικός Φούφα: Συνέντευξη τύπου προπονητών, παικτών (video)\tΠρόκριση για το Παγκόσμιο Πρωτάθλημα Βόρειων Αθλημάτων για τη Μαρία Ντάνου του ΕΟΣ Νάουσας »